text:
Jan 10, 2017 Bienvenu Ndacyayisenga Ibiterane 0Korali Umuriri izaturuka mu itorero rya ADEPR mu Karere ka Nyabihu muri Paruwasi ya Jenda kuri uyu wa gatandatui iraba igeze I kigali mu gitaramo cyateguwe na Korali Besalel ikorera umurimo w’Imana...
Dec 29, 2016 Pastor Rugamba Ernest Ibiterane 0“Imana izabatura umutwaro babikoreje kandi izavunagura inkoni y’ingegene babakubitishaga mu bitugu“ Aya ni amwe mu magambo yavuzwe n’umushumba w,Itorero rya ADEPR Akarere ka Gasabo....
Nov 24, 2016 Cyiza Theogene Ibiterane 0Korali Sawuti Hewani ni korali ikorera umurimo w’Imana wo kuririmba mu itorero rya Bethesda Holy church ikaba ifite igitaramo kuri iki cyumweru cyo kumurika umuzingo wayo w’indirimbo...
Nov 12, 2016 Bienvenu Ndacyayisenga Ibiterane 0Chorale Christus Regnat ni korali yo muri Paruwasi Regina Pacis /Remera, muri Arkidiyosezi ya Kigali. Ikaba ari korali imaze kuba ubukombe mu bijyanye na muzika ikoze neza, cyane cyane mu gitambo cya...
Nov 10, 2016 Bienvenu Ndacyayisenga Ibiterane 0Kuri iki cyumweru tariki 13 Ugushyingo 2016 nibwo hateganyijwe umuhango wo gusoza kumugaragaro irushanwa rya Groove Awards Rwanda aho hazaba hatangazwa n’ abahanzi batsindiye ibihembo...
Nov 02, 2016 Bienvenu Ndacyayisenga Ibiterane 0Umuryango w’Abanyeshuri b’abapantekoti biga muri Kaminuza y’u Rwanda ishami rya Huye, ufatanyije na bakuru babo barangije muri iyi Kaminuza mu myaka ishize uri mu myiteguro y’igikorwa cyo...
Nov 01, 2016 Bienvenu Ndacyayisenga Ibiterane 2Umuryango wa Gikristo Isange Corporation umaze imyaka 9 ukora ivugabutumwa binyuze mu itangazamakuru rya Gikristo,ibi bihembo bihabwa abantu bakoze ibikorwa by’indashyikirwa ari nabwo umuhanzi Theo...
Oct 26, 2016 Bienvenu Ndacyayisenga Ibiterane 1Nyuma y’igihe kitari gito bitegura iki gitaramo Korali Besareli ya ADEPR Murambi hamwe na Korali Umuriri ya ADEPR Jenda bakoze igitaramo kidasanzwe nkuko byagiye bigarukwaho n’abatari bake...
Oct 18, 2016 Bienvenu Ndacyayisenga Ibiterane 0Iki gikorwa giteganyijwe mu gitaramo kizabera ku Gisozi aho itorero Apotre Sosthene asanzwe ayobora ribarizwa ahazwi ku izina rya Gakinjiro ka Gisozi, kuri iki cyumweru tariki 23 Ukwakira 2016,...
Oct 17, 2016 Cyiza Theogene Ibiterane 0Mu ijoro ryo kuri icyi cyumweru tariki ya 16 Ukwakira 2016, ubwo hashyirwaga ahagaragara abazahatanira ibihembo mu irushanwa Groove Awards ku nshuro ya kane,umunyamakuru Mike Karangwa yavuze ko...
Oct 11, 2016 Bienvenu Ndacyayisenga Ibiterane 0Korali Injili Bora ibarizwa mu itorero rya Eglise Presbyterienne Au Rwanda-EPR izamurika album yayo ya 3 yamajwi ndetse niyamashusho yabo ya 2, iyamajwi bakaba barayise yise « MANA NDAJE »...
Oct 11, 2016 Bienvenu Ndacyayisenga Ibiterane 0Itorero rya ADEPR Bibare ryateguye igiterane gikomeye cy’ububyutse ku rusengero ruherereye mu Bibare kizitabirwa n’abakozi b’Imana bakomeye hamwe na Korali Elayono izaturuka mu kuri ADEPR...
Sep 27, 2016 Bienvenu Ndacyayisenga Ibiterane 0Kuri iki cyumweru tariki ya 25 Nzeri 2016 nibwo igiterane cyaberaga I Kampala mu Gihugu cya Uganda cyasojwe.
Sep 24, 2016 Bienvenu Ndacyayisenga Ibiterane 2Saa 07h:25’ Nibwo korali Siyoni ya ADEPR Jenda yageraga I kampala mu giterane cya Garuka Ushime umutakano wahise ukazwa mu rwego rwo kurinda ubwinshi bwabitabiriye igiterane byumwihariko...
Jan 05, 2017 0Abakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere gahana imbibi...
Dec 29, 2016 7
Dec 27, 2016 29
Jan 14, 2017 1Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose, tuyitwike, ishye, ikongoke,...
Jan 10, 2017 0
Jan 01, 2017 0


c: text/html

text:
Inzego zinyuranye z’ubuyobozi zatangiye kungurana ibitekerezo kw’ ivugururwa ry’igitabo cy’amategeko ahana mu Rwanda. Minisitiri w’ubutabera mu Rwanda, Johnston Busingye, avuga ko iryo vugurura rigamije gukura ibyaha bimwe mu gitabo cy’amategeko ahana mu Rwanda, atakigendanye n’igihe, no kongeramo bimwe mubitabaga muri icyo gitabo.
Hari bamwe mu bari muri iyi nama bemeza ko guteganya ibihano bikarishye byaca intege abanyabyaha. Cyakora umuyobozi wa komisiyo y’uburenganzira bwa muntu Nirere Madeleine yasabye ko habaho kwitondera kuzamura ibihano.
Ni ku nshuro ya kabiri u Rwanda ruvugurura igitabo cy’amategeko ahana. Icyakoreshwaga cyavuguruwe mu mwaka wa 2012. Mbere yacyo hakoreshwaga amategeko yashyizweho mu mwaka wa 1977.
Umunyamakuru w’Ijwi rya Amerika mu Rwanda Assumpta Kaboyi afite ibisobanuro kuri iyi nkuru.

robotstxt: allowed

filter: keep


text:
PAC yabitangaje tariki 04 Ukwakira 2016, ubwo yakiraga abayobozi b’umujyi wa Kigali ngo basobanure impamvu hari imishinga myinshi yadindiye n’iyakozwe nabi ku buryo bigira ingaruka mbi ku bantu.
Kimwe mu byibanzweho ni ikibazo giterwa n’ikimoteri cya Nduba kitatunganyijwe neza ku buryo cyanduza amasoko y’amazi y’aho giherereye; nk’uko Hon Nkusi Juvenal, Perezida wa PAC abivuga.
Agira ati “Ubu amazi ava mu kimoteri cya Nduba yinjira mu butaka akajya kwanduza amasoko nk’uko byari bimeze kikiri i Nyanza. Mbere yo kucyimura mwakagombye kuba mwarabanje kubaka ku buryo ayo mazi yanduye atahura n’ay’amasoko kuko abantu bahatuye ari yo banywa.”
Akomeza avuga ko iyi ari imikorere mibi izanatuma hashorwa andi mafaranga menshi atari ateganyijwe yo gukosora ibyangijwe mbere.
Umuyobozi w’umujyi wa Kigali, Mukaruliza Monique yavuze ko hari ibiri gukorwa hashakishwa igisubizo.
Agira ati “Turimo gushakisha umushoramari uzabyaza umusaruro imyanda y’iki kimoteri ndetse natwe dufite umushinga wo gushyiraho uruganda ruzajya rutunganya amazi agiturukamo ku buryo atazongera kwanduza amasoko.”
Ikimoteri cya Nduba kimaze imyaka itanu gikoreshwa, kikaba ngo kimaze gutwara amafaranga y’u Rwanda agera kuri miliyari enye kandi kiracyakeneye andi menshi.
Ibindi byagarutsweho ni umushinga wo kugeza amazi meza ku batuye munsi y’iki kimoteri dore ko amasoko bavomaga ngo cyayahumanyije. Umujyi wa Kigali wasabwe kuwihutisha ngo bagoboke aba baturage.
Havuzwe kandi ku kibazo cy’ahimurwa abantu ngo hagiye kubakwa ibigezweho hanyuma hakamara imyaka ntakirahakorerwa (urugero ahitwaga mu Kiyovu cy’abakene).
Ikindi ngo ni imyubakire y’akajagari itaracika mu Mujyi wa Kigali, aho ngo usanga hagitangwa ibyangombwa byo kubaka hatitawe ku gishushanyo mbonera cy’uyu mujyi.
Kuri iki kibazo PAC yasabye ko abakozi bakora aya makosa bazajya bahanwa kandi bakanaryozwa ibyangiritse bitewe n’ibi byangombwa baba batanze.


text:
Zekariya 1
Iyerekwa ryamafarashi ane
1.Mu kwezi kwa munani, mu mwaka wa kabiri wo ku ngoma ya Dariyo, ijambo ryUwiteka ryaje kuri Zekariya mwene Berekiya mwene Ido umuhanuzi riti 2.Uwiteka yarakariye ba sogokuruza banyu cyane. 3.Ni cyo gituma uzababwira uti Uwiteka Nyiringabo aravuga ati: Nimungarukire nanjye nzabagarukira. Ni ko Uwiteka Nyiringabo avuga. 4.Mwe gusa na ba sogokuruza banyu abahanuzi ba kera babwiraga baranguruye bati: Uwiteka Nyiringabo aravuga ati Nimuhindukire muve mu ngeso zanyu mbi no mu byo mukora bibi, maze ntibumve kandi nanjye ntibantege amatwi. Ni ko Uwiteka avuga. 5.Ba sogokuruza banyu bari he? Mbese abahanuzi bahoraho iteka? 6.Amagambo yanjye namategeko yanjye nategetse abagaragu banjye babahanuzi, aho ntibyasohoye kuri ba sogokuruza? Hanyuma bisubiyemo baravuga bati Uwiteka Nyiringabo yagambiriye kuzatwitura ibihwanye ningeso zacu nibyo twakoze, none ni ko yadukoreye. 7.Ku munsi wa makumyabiri nine wo mu kwezi kwa cumi na kumwe, ari ko kwezi kwitwa Shebati, mu mwaka wa kabiri wo ku ngoma ya Dariyo, ijambo ryUwiteka ryaje kuri Zekariya mwene Berekiya mwene Ido umuhanuzi riti: 8.Nijoro nagiye kubona mbona umuntu uhetswe nifarashi yigaju, ahagaze hagati yibiti byimihadasi byo mu kabande, kandi inyuma ye hari amafarashi yamagaju nayubugondo nayimyeru. 9.Maze ndabaza nti Ibi ni ibiki, Nyagasani? Marayika twavuganaga aransubiza ati Ndabikubwira. 10.Umuntu wari uhagaze hagati yimihadasi aravuga ati Abo ni abo Uwiteka yatumye kugenda isi. 11.Basubiza marayika wUwiteka wari uhagaze hagati yimihadasi bati Twagenze isi yose, kandi dore isi yose iratuje ifite ihumure. 12.Marayika wUwiteka arabasubiza ati Uwiteka Nyiringabo uzageza ryari kutababarira i Yerusalemu nimidugudu yu Buyuda, kandi umaze imyaka mirongo irindwi ubarakariye? 13.Uwiteka asubiza marayika twavuganaga amagambo meza amara umubabaro. 14.Marayika twavuganaga arambwira ati Rangurura uvuge cyane uti: Uwiteka Nyiringabo aravuga ati Mfuhiye i Yerusalemu ni Siyoni ifuhe ryinshi. 15.Kandi ndakariye amahanga yiraye uburakari bwinshi, kuko narakariye Abisirayeli buhoro, ariko bo babagiriye nabi birenze urugero. 16.Ni cyo gituma Uwiteka avuga ati Ngarukiye i Yerusalemu mpafitiye imbabazi. Inzu yanjye izahubakwa, ni ko Uwiteka Nyiringabo avuga, i Yerusalemu hazagereshwa umugozi. 17.Ongera urangurure uvuge uti: Uwiteka Nyiringabo aravuga ati Muzabona imidugudu yanjye yongeye kuzura ibyiza biyisaguke, Uwiteka azongera kumara i Siyoni umubabaro, kandi azongera guhitamo i Yerusalemu.
Uri gusoma Zekariya igice cya:


text:
Mu gihugu cya Leta Zunze Ubumwe Za Amerika muri Leta ya Utah, amaperereza yasanze abana batatu, na se na nyina basanzwe bapfiriye mu nzu yabo biyahuye, batinya ibyo bari bamaze gusoma mu gitabo cy’Ibyahishuwe.
Nk’uko ibyavuye mu iperereza bibigaraza, umuryango wa Benjamin na Kristi Strack ndetse n’abana babo batatu, abarikoze basanze abagize uyu muryango bariyahuye bakoresheje uruvange rw’ibiyobyabwenge bikaze nyuma y’uko bari bamaze igihe babwira incuti n’abavandimwe ko batewe ubwoba n’ibyo basoma mu gitabo cy’Ibyahishuwe.
Nk’uko bitangazwa n’ukuriye polisi mu gace ka Springville Greg Turnbow, ngo nta kabuza aba biyahuye kubera ubwoba. "Aba babyeyi bari basanzwe batinya cyane ibyanditswe mu gitabo cy’Ibyahishuwe, kigaragaramo irangira ry’isi n’urubanza kuri buri muntu wese.”
Yagize ati “ Aya makuru twayahawe n’umwana wabo warokotse. Yatubwiye ko nyina yakundaga kuvuga ko aho kugira ngo azapfe ababazwa nk’uko abisoma mu Byahishuwe, ibyiza ari uko umuryango we wapfa mu buryo butababaza umubiri, kandi bagapfa mu buryo bwihuse."
Iyi nkuru dukesha Charimanews.com, ngo n’ubwo ubuyobozi butangaza ibi, bamwe bakeka ko bishoboka kuba wari umugambi wabo wo kwiyahura kuko atari bo ba mbere basomye ibyanditswe mu gitabo cy’ibyahishuwe.
Benjamin na Kristi Strack n’abana babo batatu: uw’imyaka 11, uwa 12 n’uwa 14, basanzwe barapfiriye mu munzu yabo mu kwezi kwa cyenda k’umwaka ushize.
Bose bari mu cyumba kimwe kandi imirambo y’abana ikikije iy’ababyeyi. Mu bana bane bari bafitanye, umwe ni we warokotse, akaba ari mu bahaye polisi aya makuru.


text:
Abamotari baravuga imyato amakoperative yababohoye ubukene
Abamotari bo mu Karere ka Huye baravuga ko mu gihe u Rwanda rwizihiza isabukuru y’imyaka 22 rwibohoye, na bo ngo batsinze ubukene babikesha kwibumbira mu makoperative.
Perezida wa COTAMOHU (Koperative y’abatwara abagenzi kuri moto i Huye), Alphonse Kubwimana, avuga ko mbere ya 2009 bari ishyirahamwe. Icyo gihe ngo nta murongo ufatika bagenderagaho, ariko nyuma yo kwibumbira mu makoperative, ngo batangiye gutera imbere mu buryo bavuga ko bushimishije.
Agira ati “Urebye twakoreraga mu kavuyo, nta n’icyo kwishyira hamwe byari bitumariye cyane. Aho twabereye koperative, kwaka inguzanyo ku banyamuryango biroroha, bakabasha kwigurira za moto.”
Kubwimana avuga ko aho babereye koperative, batangiye kwegeranya amafaranga yo kuziyubakira inzu. Ati “Ntabwo twari twarigeze dutunga amafaranga menshi kuri konti, ariko ubu dufite hafi miliyoni 40Frw. Nizimara kuba miliyoni 50Frw, tuzaka inguzanyo dutangire kubaka. Ntituzarenza 2018 tudatangiye.”
Sebarinda Jean Fidèle, umunyamuryango wa COTAMOHU, na we ati “Maze imyaka 10 ndi umumotari. Aho tubereye koperative nabonye inguzanyo ngura moto, ubu naranayigurishije ngura n’indi. Nabashije kwiyubakira inzu, mfite ubushobozi bwo gutunga umugore n’abana babiri dufitanye.”
Habimana Jean Chrysostome, Perezida wa Koperative Intambwe Motari-Huye (CIM - Huye), na we avuga ko aho babereye koperative batangiye gutera intambwe igana iterambere. Ati “Tumaze kwegeranya miriyoni 18. Nizishyika 25 tuzaka inguzanyo twubake inzu y’ubucuruzi.”
Mu gihe batarabasha kubaka, babaye bashyizeho iduka ricuruza ibyuma bisimbura ibyashaje kuri za moto. Abanyamuryango bafata ibyo bakeneye, bakishyura mu byiciro.
Mu mujyi wa Butare, hari amakoperative abiri y’abamotari: COTAMOHU na CIM - Huye. COTAMOHU ni yo yashinzwe mbere, jenoside ikirangira. Icyo gihe yari ishyirahamwe.
Abagize CIM bo bari abanyonzibaje gucibwa mu mihanda ya kaburimbo kuko ngo “batumaga habaho impanuka”, bagirwa inama yo kwiga amategeko y’umuhanda. Aho bamenyeye gutwara moto bashatse kwinjira muri COTAMOHU, basanga hasabwa umugabane munini (150000Frw), maze bishingira koperative yabo.
Ubu bishimira aho bageze. Perezida w’iyi koperative, Habimana, ati “Fata abantu bari ku magare, ubu bakaba bafite ibyuma bihinda. Hari ababa bafite ebyiri cyangwa eshatu… uko ni ugutera imbere.”
Uyu muyobozi ngo anatekereza ko n’abandi bantu bari bakwiye kwibumbira hamwe kuko kwegeranya imbaraga bibashisha abantu gukora.


text:
Ku itariki ya 1 Nyakanga 2012 no ku ya 1 Nyakanga 2013, MICT yakiriye inshingano zo kugenzura irangiza ry’ibihano byose b’abakatiwe na TPIR na TPIY.
Abantu bahamijwe ibyaha na TPIR cyangwa TPIY ntibarangiriza ibihano byabo muri Gereza y’Umuryango w’Abibumbye Arusha cyangwa i Lahe, kuko izo gereza zitagenewe uwo murimo. Babirangiriza mu bihugu biri mu Muryango w’Abibumbye byagiranye na wo amasezerano ateganya ko abakatiwe na TPIR, TPIY cyangwa MICT bazarangiriza ibihano muri ibyo bihugu.
Iyi karita igaragaza ibihugu byashyize umukono ku masezerano yo kurangirizwamo ibihano kandi byakiriye abantu bakatiwe. Imibare itangwa yerekana abakatiwe bose barangije ibihano byabo cyangwa barimo kubirangiza.
Kuva muri Gashyantare 2016, MICT igenzura irangiza ry’ibihano by’abantu 45 mu bihugu 11.
Abantu 28 muri bo bakatiwe na TPIR naho 17 bakatiwe na TPIY. Byongeye kandi, abantu 9 bahamijwe icyaha bategereje kwimurirwa mu bihugu bazarangirizamo ibihano byabo. Barindwi muri bo bari muri gereza y’Umuryango w’Abibumbye Arusha naho babiri bari muri gereza y’Umuryango w’Abibumbye i Lahe.
Kugena igihugu ibihano birangirizwamo
Icyemezo cy’aho uwakatiwe arangiriza igihano gishingira ku Ngingo ya 25 ya Sitati ya MICT n’Amabwiriza Ngengamikorere yerekeye kugena igihugu uwakatiwe agomba kurangirizamo igihano cy’igifungo. Kugena icyo gihugu bikorwa mu ntera enye:
Intera ya 1: Gerefiye avugana n’igihugu kimwe cyangwa byinshi kugira ngo amenye niba byemera kuzarangirizwamo ibihano.
Intera ya 2: Gerefiye ageza kuri Perezida wa MICT raporo ikubiyemo risiti y’ibihugu bishobora kurangirizwamo ibihano n’andi makuru afite akamaro.
Intera ya 3: Perezida agena igihugu kizarangirizwamo igihano, ashingiye ku makuru yahawe na Gerefiye no ku iperereza ryose rindi ashobora kubona ko ari ngombwa gukora.
Intera ya 4: Gerefiye ashyira mu bikorwa icyemezo cya Perezida.
Ibisabwa ku buryo abantu bafungwamo
Irangiza ry’ibihano byatanzwe na TPIR, TPIY cyangwa na MICT rigomba kubahiriza amabwiriza mpuzamahanga yerekeye uburyo abantu bafungwamo, amategeko akurikizwa muri icyo gihugu igihano kirangirizwamo, ariko rikagenzurwa na MICT.
Uburyo abantu bafungwamo bugomba gukurikiza amabwiriza arebana n’uburenganzira bwa muntu arimo:
- Ibisabwa by’ifatizo ku buryo abagororwa bagomba gufatwa, byemejwe na Kongere ya mbere y’Umuryango w’Abibumbye ku ikumira ry’ibyaha bikomeye n’uko ababikora bagomba gufatwa, kandi yemezwa n’Inama ishinzwe bukungu n’iby’imbonezamubano mu Cyemezo cyayo cya 663 C (XXIV) cyo ku itariki ya 31 Nyakanga 1957 no mu Cyemezo cya 2076 (LXII) cyo ku itariki ya 13 Gicurasi 1977.
- Amahame anyuranye yerekeye kurengera abantu bose bafunze mu buryo ubwo ari bwo bwose, yemejwe n’Inteko Rusange y’Umuryango w’Abibumbye mu Cyemezo cya 43/173 cyo ku itariki ya 9 Ukuboza 1988.
- Amahame y’ibanze yerekeye uko imfungwa zifatwa, yemejwe n’Inteko Rusange y’Umuryango w’Abibumbye mu Cyemezo cya 45/111 cyo ku itariki ya 14 Ukuboza 1990.
Imiryango yemewe nka Komite mpuzamahanga y’umuryango utabara imbabare wa Croix Rouge na Komite y’u Burayi igamije gukumira ibikorwa by’urugaraguro n’ibikorwa cyangwa ibihano birenze kamere muntu cyangwa bitesha umuntu agaciro, igenzura uburyo abantu bafunzwemo kugira ngo ikore ku buryo ibisabwa mu rwego mpuzamahanga byubahirizwa.
Imbabazi, kugabanyirizwa igihano cyangwa kurekurwa mbere y’igihe
Ingingo ya 26 ya Sitati ya MICT yemerera abakatiwe na TPIR, TPIY cyangwa MICT gusaba kubabarirwa, kugabanyirizwa ibihano cyangwa kurekurwa mbere yo kurangiza ibihano.
Icyemezo cyo kwemera cyangwa gutera utwatsi ibikubiye mu Cyifuzo nk’icyo gifatwa na Perezida wa MICT, kandi uretse Ingingo ya 26, ashingira no ku:
- Nngingo ya 151 y’Amategeko Agenga Imiburanishirize n’itangwa ry’ibimenyetso ya MICT, na
- Mahame ngengamikorere ku itangwa ry’ibyifuzo bisaba kubabarirwa, kugabanyirizwa igihano no kurekurwa mbere y’igihe ku bantu bakatiwe na TPIR, TPIY cyangwa MICT.
Nk’uko bivugwa mu Mabwiriza ngengamikorere, icyifuzo gishobora gutangwa mu buryo bubiri: gutangwa n’igihugu igihano kirangirizwamo cyangwa gutangwa n’uwakatiwe ubwe. Nk’urugero, reba Icyemezo cya mbere cya Perezida wa MICT cyo kurekura umugororwa mbere y’igihe cyafashwe mu rubanza rwa Paul Bisengimana, cyo ku itariki ya 11 Ukuboza 2012.
Ibihugu byakoranye amasezerano na TPIR ariko bitarakira abagororwa kugeza ubu ni ibi: u Bufaransa, u Rwanda, Senegali, Swaziland.
Ibihugu byakoranye amasezerano na TPIY ariko bitarakira abagororwa kugeza ubu ni ibi: Albanie, Pologne, Slovakia, Ukraine.


text:
Ni gute wakwambara ugiye ku kazi ko mu biro?
Ni byiza ko twambara neza mu kazi kuko bitanga isura nziza kuri twe ndetse no ku bakiriya batugana.
Hari amoko menshi yo kwambara ariko uyu munsi turarebera hamwe imyambarire y’abakobwa cyangwa abagore mu biro. Sibyiza kwambara imyenda ibangamira bagenzi bawe mukorana, akenshi ku bakobwa cyangwa se ku bagore hari imyambaro myinshi bambara itajyanye na gato n’akazi ko mu biro.
Ku bagore cyangwa se abakobwa ubundi basabwa kwambara imyenda myiza kandi yiyubashye urugero: Ijipo itari ngufi (...)
Ni byiza ko twambara neza mu kazi kuko bitanga isura nziza kuri twe ndetse no ku bakiriya batugana.
Hari amoko menshi yo kwambara ariko uyu munsi turarebera hamwe imyambarire y’abakobwa cyangwa abagore mu biro. Sibyiza kwambara imyenda ibangamira bagenzi bawe mukorana, akenshi ku bakobwa cyangwa se ku bagore hari imyambaro myinshi bambara itajyanye na gato n’akazi ko mu biro.
Ku bagore cyangwa se abakobwa ubundi basabwa kwambara imyenda myiza kandi yiyubashye urugero: Ijipo itari ngufi cyane, ishati y’amaboko maremare cyagwa magufi, ipantaro y’itisi(tissus) cyangwa y’ipamba (coton), ikanzu itari ngufi kandi itarangaye cyane hejuru hayo mu gihe yaba irangaye ugashyiraho ikoti bijyanye, cositime(costume) y’ipantalo n’ijipo aho biba ari akarusho.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ku ikubitiro, amajonjora y'irushanwa rya Miss Rwanda 2016 yatangiriye mu Ntara y’Amajyaruguru mu Mujyi wa Musanze ahatowe abakobwa bane bazahagararira iyi ntara muri uyu mwaka wa 2016.
Iyi ntara ubushize akaba ariyo yari yaturutsemo Kundwa Doriane wegukanye ikamba rya 2015.
Ijonjora ry'uyu munsi ryabereye muri Virunga Hotel i Musanze, mu bakobwa bagera kuri 17 bose bari biyandikishije habonetsemo batanu bonyine bari bujuje ibisabwa.
Abakobwa batanu nibo babonetse bari bujuje ibisabwa kugirango bahatanire guhagararira Intara y'Amajyaruguru
Mu gutora abujuje ibisabwa hifashishijwe uburyo bwo kugenzura bimwe mu byatanzwe bikurikizwa harimo kuba umukobwa ari umunyarwandakazi (Indangamuntu cg Pasiporo), Kuba afite imyaka hagati ya 18 na 24, Kuba yararangije amashuri yisumbuye, Kuba azi kuvuga neza Ikinyarwanda n'urundi rurimi hagati y'Icyongereza n'Igifaransa, Kuba afite uburebure guhera kuri 1,70 m, Kuba afite hagati y’ibiro 45 – 70 (kgs), Kuba atarigeze abyara, Kuba yiteguye kuguma mu Rwanda byibuze mu gihe cy’umwaka nyuma yo gutorwa nka Nyampinga, Ntagomba gushyingirwa cyangwa gushinga urugo mu gihe akiri Nyampinga, Kuba yiteguye guhagararira u Rwanda ahantu hose n’igihe cyose abisabwe cyangwa biri ngombwa; Kuba yiteguye gukurikiza no kubahiriza amahame yose n’amabwiriza agenga ba Nyampinga.
Harebwe ko abiyandikishije bujuje ibisabwa
Indeshyo ni kimwe mu byarebwaga kugirango irushanwa rikurikize amahame mpuzamahanga
Abakobwa batanu bari bujuje ibisabwa ni aba
Abakobwa batanu barenze icyiciro cyo kugenzura abujuje ibisabwa harimo Umuhoza Sharifa, Mujyambere Sheillah, Uwamahoro Solange, Umutoniwabo Cynthia, na Habimana Umutoni Pascaline.
Nyuma yo kurenga ijonjora rusange hakurikiyeho umwanya wo kubazwa n'akanama nkemurampaka, ndetse nyuma y'aho buri mukobwa asobanura umushinga w'ibyo ateganya gukora aramutse atorewe kuba Miss Rwanda 2016.
Abagize akanama nkemurampaka mu irushanwa rya Miss Rwanda 2015 ni Utamuliza Rusaro Carine, Mike Karangwa, na Mama Eminante
Nyuma yo kubazwa ibibazo bitandukanye ku bumenyi rusange ndetse bakanasobanura imishinga bafite muri gahunda baramutse bambitswe ikamba, abagize akanama nkemurampaka batoranyije bane muri batanu bari bahatanye.
Uwamahoro Solange, Umuhoza Sharifa, Mujyambere Sheillah & Habimana Umutoni Pascaline bazahagararira Intara y'Amajyaruguru
Umutoniwabo Cynthia utabashije gutambuka nawe yahawe amahirwe yo kwiyandikisha mu yindi Ntara
Abatsindiye guhagararira Intara y'Amajyaruguru bafata ifoto n'Abaterankunga b'irushanwa


text:
Ubutumwa umubyeyi Bikira Mariya na Yezu bahaye Byishimo kuwa 28/08/ 2013 na 01/09/2013.
Hashize iminsi abategetsi bayobora u Rwanda muri iki gihe bari gufunga abantu bavuga ubuhanuzi Imana yabatumye kubwira abategetsi b'u Rwanda, aha twakwibutsa umunyeshuri Tuyisenge Camalade wigaga mu rwunge rw'amashuri rwa Busasamana wafunzwe na polisi y'u Rwanda azirako yahanuye ko intambara igiye kuba, bwacya imirwano igahita itangira muri Congo kandi i Busasamana hagaterwa ibisasu n'abantu bagahunga , kugeza uyu munsi uwo munyeshuri ntaragezwa imbere y'ubutabera, ngo agaragaze ko arengana! Intwarane za Mariya zo zagejejwe imbere y'ubutabera ariko ababuranira leta y'u Rwanda bavuga ko intwarane zigomba kugumishwa muri gereza ngo kuko ntakimenyetso zagaragaje cy'uko ari Bikiramariya wazihaye ubutumwa koko zishyira Kagame Paul perezida w'u Rwanda! Aho bigeze abanyarwanda bagomba kujya ku mavi bagasenga kuko abategetsi bakomeje kwinangira! Uyu Byishimo we ahisemo kunyuza ubuhanuzi bwe mu itangazamakuru rya interneti, ni mwisomere uko avuga ubuhanuzi yahawe :
Kuwa 28/08/2013 Umubyeyi Bikira Mariya yaje ababaye cyane, ari kurira, aranyitegereza, aransuhuza ati;
B.M. : Uraho mwana wanjye ukomeje guhura ni imibabaro myinshi.
Byishimo : Uraho Mama.
B.M.: Mwana wanjye ihangane, ihangane, ihangane kandi igihe kirageze maze utsinde; igihe kirageze igihe kirageze. Mwana wanjye nongeye kukubwira nti; abo muri kumwe ujye urababwira ngo nimusenge, nimusenge, nimusenge, muvuge Rozari kandi musabira abandi badashobora kuyivuga, muyivuge kandi musabira isi yose kuko yugarijwe, cyane cyane u Rwanda, u Rwanda, u Rwanda; kuko ari agahugu nitoreye, nicayemo njye n’umwana wanjye.
Nubwo muvuga Kibeho ,Kibeho , Kibeho, ni abo njya mpasanga, ntabwo ari umuryango nkuko mwiyita amashyaka aya naya, kuko ndahicaye njye n’umwana wanjye, ni agasozi twihitiyemo, twatoye kandi twicayeho.
Bana banjye ndababwiye, ndababwiye, ndababwiye, ndababwiye muramenye ntimuzagire icyo mwireguza, kuko nababwiye kenshi mwanga kumva none igihe kirageze. Ntihazagire uvuga ngo ntabwo yumvise.
Igihe kibagereyeho bana banjye, nabatumyeho intumwa kenshi,mbatumaho kenshi intumwa n’abahanuzi, ntacyo mwumvise bana banjye, ubu butumwa bwanjye busa n’ubwa mbere na nyuma, mbasubiriremo nababwiye gatandatu icyenda niba mutari kubibona ibyo ni akazi kanyu ureba arebe uwumva yumve.
Bana banjye imvura y’amahindu igiye kubanyagira kandi izarokoka bake, namwe bana banjye mwumve iyo mvura iyo ariyo, maze mushishoze. Ndababwiye, ndababwiye, muramenye ntimuzavuge ngo ntabwo nababwiye, narababwiye, narabamenyesheje. Kandi kuva uyu munsi mumenye ko ubu butumwa busa n’ubwa mbere na nyuma, umwana wanjye kenshi iyo yanze kubutanga muha ikimenyetso gikomeye.
Igiti gikomeye kinganzamarumbo kirumye, kigiye guhirima, nta amashami gisigaranye ibyo mubimenye, nabwo mubimenye, kandi mushishoze. Namwe murebe icyo giti icyo aricyo.
Bana banjye murarya abo muyobora, byinshi mugiye kubiryozwa, bamwe muri mwe, mugiye gusigara mwifashe mapfubyi, muririrwa muvuga kuri televiziyo ngo imiyoborere myiza, muvuga ngo turi aba n’aba, iki gihugu njye nkicayemo n’umwana wanjye.
Bana banjye nongeye kubabwira ngo, ubu mwese ngiye kubabumbira mugikumba kimwe, uwakoze nabi ahanwe, uwakoze neza nawe ahembwe. Naje mbasanga bana banjye, naje mbasanga bana banjye, naje mbakumbuye bana banjye, ndi kubabwira ibya mbere na nyuma, kuko ibyinshi narabibabwiye. Ariko abanjye bankunda, kandi bakankomeraho njye n’umwana wanjye, nkaba narabasize, abo ni abanjye koko; nzabarengera, nzabatabara.
Hahirwa rero uvuga Rozari yanjye, anyiyambaza njye n’umwana wanjye, uwo arahirwa cyane. Bana banjye abankunda njye n’umwana wanjye nimunkomereho kuko ndabakunda cyane njye n’umwana wanjye tuzabatabara.
Ndabakunda, ndabakunda, bana banjye b’abanyarwanda, mugiye guhura na akaga gakomeye cyane muri kino gihe. Nababwiye gatandatu icyenda, niko murimo muri mubihe bya nyuma. Nababwiye ko ibihe bikomeye mubirimo, ko ingoma ya Rujindiri rurya ntiruhage muyirimo, igiye guhirima, itariki rero yageze, n’igihe cyageze.
Hazagenda abantu benshi, ariko bana banjye, abanyiyambaza njye n’umwana wanjye, bakankomeraho, abo bazarokoka, ndababwira bana banjye, namwe ndikubabwira, musengere benshi, musengere benshi. Umwe agiye kwifuza kuzarahura mu birometero bine cyangwa bitanu umuriro, ibyo ndabibawiye mubyitegure narabateguje; muhore mwiteguye rero bana banjye.
Kigali we, Kigali we, Kigali we, uragowe, ugiye guhura n’ishyano, ndababwiye kandi ntabwo ari ubwa mbere mbabwira, nongere mbabwire, bayobozi ,bayobozi, bayobozi, ishyano rirabagwiriye, mugiye guhura n’ishyano, muririrwa murabeshya hirya no hino muvuga ngo dufite amahoro, ntayo, ntayo, ntayo, ndababwiye, ndabawiye ,mugiye guhura na akanyafu gakomeye.
Bana banjye, ntacyo ntababwiye, ubu butumwa ntawe butagezeho, ndagira ngo mwese mubimenye, kuko amazi yarangije kurenga inkombe; urugogwe rugiye kubitura hejuru. Muramenye bana banjye, namwe niko bimeze, navuze gatandatu icyenda, icyo navuze mutangire mushishoze aho ibihe bigeze.
Rwa Rwanda nababwiye rushya, nirwo tugiye guturamo, nkuko nabibateguje njye umwana wanjye, aje ari umwami w’isi n’ijuru. Ndabibabwiye bana banjye, ndabibabwiye bana banjye , ndabibabwiye bana banjye, ejo sinzabe nyamwisiga ngo nisange namwe ntimuzabe babura mwaje.
Mbabwiye dukeya, kandi narabibabwiye bana banjye, narabibabwiye bana banjye, narabibabwiye bana banjye, umwana wanjye aje kwisukurira kino gihugu, araje, u Rwanda arwicayemo, ntabwo ari amarenga ahubwo turwicayemo. Kigali we, Kigali we, ntabuye rizasigara kurindi kubera ubwibone bwanyu.
Bana banjye, bana banjye, abankomeraho muri Rozali yanjye, abo nzabarinda , ntacyo bazaba imbere yanjye n’umwana wanjye. Bana banjye ngaho mbasezeyeho mubane nanjye urukundo rwajye rubakomeze. Mbahaye umugisha wanjye wa kibyeyi mwese mwese ubakomeze. Kandi ubutumwa ntanze ntabwo ari ubwu Rwanda ni ubw’isi yose.
Ku italiki ya 01/09/2013 Nyagasani Yezu yahaye ubutumwa Byishimo .
Nyagasani Yezu yaje ababaye cyane, ari mu rumuli rwinshi cyane ntabona icyo ndugereranya narwo ,nuko aranyitegereza aransuhuza, ati; mwana wanjye reka ngutume ku banyarwanda n’isi yose.
Bana banjye b’abanyarwanda ndababaye cyane, ndababaye cyane, mbabajwe n’uko ibyo nababwiye byose ntacyo mwubahirije, none igihe kirageze, igihe kirageze, igihe kirageze, kandi kibuzuriyeho.
Ntacyo ntavuze, ntacyo ntavuze, igiti kinini kirumye, amashami yose agishizeho, ubu butumwa busa n’ubwa mbere na nyuma, ndavuze,ndavuze, ndavuze. Nongere mbabwire, igiti kinini kirahirimye, kirumye, amashami yose agishizeho, nta shami na rimwe gisigaranye, ndababwiye igihugu cyose kigiye kuba umuyonga.
Bategetsi, bayobozi, ntacyo ntababwiye, ntacyo muzireguza imbere y’Imana Data, mu Rwanda narabasuye kenshi, narababwiye kenshi mwanga kumva, ntacyo ntavuze mutazi,bategetsi ,bayobozi mugiye no guhura n’akanyafu kuko mwanze kunyumvira, muririrwa muvuga ngo amahoro, ntayahari, ndaje, ndaje, ndaje, nje ndi umwami w’isi ni ijuru.
Bana banjye nongere mbisubiremo, ubu butumwa busa n’ubwa mbere na nyuma , unkunda njye n’ umubyeyi wanjye azarokoka, abankunda njye n’umubyeyi wanjye muvuge Rozali kuwa kabiri no kuwa gatanu niyo izabarokora.
Iyi tariki muyibuke, muyandike, kimwe cya kane cy’ abanyarwanda kiragiye, umuntu uzaba arokotse agiye kurahura umuriro muri kirometero eshatu cyangwa enye. U Rwanda turwicayemo kandi ntawe uzi aho twicaye. Rujindiri rurya ntiruhage, Rujindiri rurya ntiruhage, Rujindiri rurya ntiruhage, igihe kirageze cyo kugirango n’abandi barye ,ndaje, nje kwiyoborera u Rwanda, nje kwiyoborera u Rwanda, nje kwiyoborera u Rwanda, nje ndi umwami w’isi n’ijuru.
Ndavuze, ndavuze, ndavuze, kandi igihe kirageze, mbabwiye ibyo, ubutumwa bugeze ku ndunduro, ntabwo nzongera kenshi kubisubiramo ,igihe kirageze ukwezi n’uku, igihe murimo ni iki.
Mbabwiye ibyo ibindi nzabibabwira ubutaha ngaho mugire amahoro, mugire amahoro, mugire amahoro, mbahaye umugisha ku izina ry’Imana Data na Mwana na Roho Mutagatifu.Amen
Source: http://forum.hiwit.com


text:
“Hahirwa abagwa neza, Kuko ari bo bazahabwa isi.”Matayo 5:5
Iyo umuntu avuze guhirwa humvikana kugira umugisha mu cyo akoze cyose no guhora afite amahirwe mu nzira ze zose. Mu miterere ya Yesu Kristo yakundaga kuvuga amagambo y’ubwenge,yiyoroheje kandi yuzuye ubugwaneza bwinshi muri we kuko yari yo kamere ye.
Kubera ubugwaneza bwari bumwuzuye,byatumye aterura amagambo asa naho atandukanye n’imyumvire y’abantu bo mu gihe cya none mu nzira yo gushaka umunezero, aravuga ati”hahirwa abagwaneza nyamara abantu bakunda kwibera banyamwigendaho ubugwaneza bwashize mu bantu batari bake ariko Yesu Kristo abumvishako abagwaneza bahiriwe cyane.
Ubundi turavuga ngo”Hahirwa abanyabwenge kuko aribo bazahabwa ikuzo n’inshuti zabo, hahirwa abatunzi kuko aribo bazagira inshuti nyinshi kandi zikomeye ndetse kuko aribo babasha gutura mu nzu nziza zifite ibikoresho byiza byo mu rwego rwo hejuru.
Yesu Kristo si ko we avuga ahubwo ati” Hahirwa abagwaneza kuko aribo bazaragwa isi”. Yesu Kristo yari abizi ko umutima w’ubugwaneza ari impano ihebuje iva ku Mana kandi akaba ari imbuto nziza iboneka igihe umuntu yamaze kwisuzuma akaba icyaremwe gishya. Niba ushaka kubaho mu buzima bwuzuye umunezero utangwa n’Imana,ibanga ntarindi: ” kuba Umugwaneza.”


text:
jeu.
23
déc.
2010
ISOMO RYA MBERE
Isomo ryo mu gitabo cya kabiri cya Samweli (2 Sam 7, 1-5.8b-12.14a.16
1Umwami Dawudi atura mu ngoro ye kandi Uhoraho amuha ihumure, amukiza abanzi bose bari bamukikije. 2Bukeye umwami abwira umuhanuzi Natani ati «Dore ntuye mu nzu y’ibiti by’amasederi, naho Ubushyinguro bw’lmana bukaba mu ihema!» 3Natani abwira umwami ati « lcyo utekereza gukora cyose genda ugikore, kuko Uhoraho ari kumwe nawe.»
4Nuko muri iryo joro, ijambo ry’Uhoraho rigera kuri Natani muri aya magambo: 5«Genda ubwire umugaragu wanjye Dawudi uti “Dore uko Uhoraho avuze: Aho ni wowe uzanyubakira inzu kugira ngo nyituremo? 8bNi jye wakuvanye mu rwuri inyuma y’amatungo, kugira ngo ube umutware wa lsraheli, umuryango wanjye. 9Nari kumwe nawe aho wajyaga hose, ngukiza abanzi bose, bari baguhagurukiye. Izina ryawe nzarigira ikirangirire, mbese nk’ iry’abandi bakomeye bo ku isi. 10Nzagenera lsraheli umuryango wanjye ahantu nyihashyire, ihature ari ahayo bwite. Ntizajegajega ukundi, kandi abagome ntibazongera kuyibuza uburyo nk’uko byagendaga kera, 11mbese kuva igihe nshyizeho Abacamanza ngo bategeke Israheli umuryango wanjye kugeza na n’ubu. Naguhaye ihumure, ngukiza abanzi bawe bose, ndetse Uhoraho akubwiye ko We ubwe azakubakira inzu. 12N’igihe iminsi yawe izaba yarangiye, maze ukazaba uri kumwe n’abasokuruza bawe, nzakomeza inkomoko yawe inyuma yawe ; nzimika uzagukomokaho wowe ubwawe, kandi nkomeze ubwami bwe. 14Nzamubera umubyeyi, na we ambere umwana. 16Inzu yawe n’ubwami bwawe bizahora imbere yanjye iteka, n’ingoma yawe izakomere iteka ryose.” »
ZABURI (Zab 89 (88), 2-3, 4-5, 27.29)
Inyik/ Tuzaririmba iteka ryose impuhwe z’Uhoraho.
Nzaririmba iteka ryose impuhwe z’Uhoraho,
Kuva mu gisekuruza kujya mu kindi;
umunwa wanjye nzawamamarisha ubudahemuka bwawe,
kuko wavuze uti «lmpuhwe zashyizweho ubuziraherezo,
ubudahemuka bwanjye bushinze umuzi mu ijuru.
«Nagiranye isezerano n’intore yanjye,
nuko ndahira Dawudi, umugaragu wanjye nti
“Inkomoko yawe nyishyizeho ubuziraherezo,
kandi intebe yawe y’ubwami,
nzayikomeza kuva mu gisekuruza kujya mu kindi.”
«We azanyiyambaza agira ati “Uri Data,
uri Imana yanjye, uri urutare nkesha agakiza!“
Nzamukomereza impuhwe zanjye ubuziraherezo,
kandi iryo sezerano ntirizasubirwaho.»
IBANGONDIRIMBO RIBANZIRIZA IVANJILI
Alleluya Alleluya.
Ngwino Zuba rirashe,
uri ubutabera busesuye, ukaba n’urumuri ruhoraho!
Murikira abatuye mu mwijima no mu gicuku cy’urupfu.
Alleluya.
IVANJILI
+ Amagambo yo mu lvanjili ntagatifu uko yanditswe na Luka (Lk 1,67-79)
Muri icyo gihe, Yohani Batisita amaze kuvuka, 67se Zakariya yuzura Roho Mutagatifu, ahanura avuga ati 68« Nihasingizwe Nyagasani Imana ya Israheli, kuko yasuye umuryango we kandi akawukiza. 69Yatugoboreye ububasha budukiza mu nzu ya Dawudi umugaragu we, 70nk’ uko abahanuzi be batagatifu bari barabitumenyesheje kuva kera 71ko azadukiza abanzi bacu, akatugobotora mu nzara z’abatwanga bose. 72Yagiriye impuhwe ababyeyi bacu, maze yibuka isezerano rye ritagatifu, 73ya ndahiro yarahiriye Abrahamu umubyeyi wacu, 74avuga ko namara kutugobotora mu maboko y’abanzi bacu, azaduha kumukorera nta cyo twikanga, 75turangwa n’ubuyoboke hamwe n’ubutungane, iminsi yose, y’ukubaho kwacu. 76Nawe rero wa kana we, uzitwa umuhanuzi w’Umusumbabyose, kuko uzabanziriza Nyagasani ngo umutegurire amayira, 77ukamenyesha umuryango we umukiro, bazakesha, kubabarirwa ibyaha byabo. 78Koko lmana yacu igira impuhwe zihebuje, ari na zo zatumye Zuba-rirashe amanuka mu ijuru aje kudusura, 79akabonekera abari batuye mu mwijima no mu gicuku cy’urupfu, kugirango atuyobore mu nzira y’amahoro. »


text:
Urwenya-"Pu burya ifiriti ni ibirayi !!!!"
"Pu burya ifiriti ni ibirayi !!!!"
Umusore yahoraga yumva bavuga ko ifiriti iryoha ariko atayizi agahora yumva ashaka kuzayiryaho ! rimwe azaze i Kigali aje gusura abantu yumve ngo batetse ifiriti. Kubera ukuntu yari ayirwaye, yigira inama yo kudataha atayiriye. Igihe cyo kuzana ibiryo kumeza kigeze, wa mu type ategereza hamwe n'abandi. Igihe cyo kwarura kigeze ahera kuri cya gisorori yumvise bavuze ko kirimo ifiriti, ararura atitaye kubindi ni uko agikoramo bwa mbere atamiye ati "pu burya ifiriti ni ibirayi !!!!"
Shyiraho Igitekerezo!
Subscribe to: Post Comments (Atom)


text:
lun.
11
juin
2012
ISOMO RYA MBERE
Isomo ryo mu gitabo cya mbere cy’Abami (1 Bami 18, 20-39)
20Umwami Akabu atumiza Abayisraheli bose n’abahanuzi, abakoranyiriza ku musozi wa Karumeli. 21Eliya yegera rubanda rwose maze aravuga ati “Muzahereza he gucumbagirira ku maguru yombi ? Niba Uhoraho ari we Mana, nimumukurikire; niba kandi ari Behali, abe ari we mukurikira !” Ariko abantu ntibagira ijambo na rimwe bamusubiza. 22Eliya arongera abwira rubanda ati “Ni jyewe muhanuzi w’Uhoraho usigaye jyenyine, naho abahanuzi ba Behali ni magana ane na mirongo itanu. 23Nibaduhe ibimasa bibiri; bihitiremo icyabo bakibage maze bagishyire hejuru y’inkwi, ariko ntibacane umuriro. Nanjye ndabigenza ntyo ku kindi kimasa; ndakibaga ngishyire hejuru y’inkwi, ariko sincana umuriro. 24Hanyuma muze kwiyambaza izina ry’imana yanyu, nanjye ndiyambaza izina ry’Uhoraho. Imana iza gusubirisha umuriro, iraba ari yo Mana.” Abantu baramusubiza bati “Iryo jambo ni ryiza.”
25Eliya abwira abahanuzi ba Behali ati “Nimwihitiremo icyanyu kimasa, mube ari mwe mubanza kubaga kuko muri na benshi; hanyuma mwiyambaze izina ry’imana yanyu, ariko ntimucane umuriro.” 26Bafata ikimasa bahawe barakibaga, maze biyambaza izina rya Behali kuva mu gitondo kugeza ku manywa y’ihangu, bavuga bati “Behali, dusubize!” Ariko ntihagira ijwi ryumvikana cyangwa ubasubiza n’umwe. Nuko babyinira iruhande rw’urutambiro bari bubatse. 27Bagejeje ku manywa y’ihangu, Eliya abashinyagurira avuga ati “Nimuhamagare cyane kuko ari imana mubwira. Wenda ubu yaba yiherereye cyangwa se yaba idahari, cyangwa se ikaba hari aho yazindukiye; wenda yaba isinziriye ikaba ikwiye gukangurwa !” 28Barongera barangurura amajwi, maze ku buryo bw’imihango yabo bisharambuza n’amacumu, kugeza ubwo bivushije amaraso. 29Amanywa arangiye bakomeza guhanura, kugeza igihe cyo gutura igitambo cya nimunsi. Ariko ntihagira ijwi ryumvikana cyangwa ijambo, cyangwa se ikindi kimenyetso cy’uko bitaweho.
30Eliya abwira abantu bose ati “Nimunyegere !” Bose baramusanga. Asana urutambiro rw’Uhoraho rwari rwarasenyutse. 31Afata amabuye cumi n’abiri nk’uko imiryango ya bene Yakobo yanganaga, ari we Uhoraho yari yarabwiye ati “Uzitwa Israheli.” 32Ayo mabuye Eliya ayubakisha urutambiro rw’Uhoraho, maze iruhande rw’urwo rutambiro ahacukura umuferege uruzengurutse, ukaba wari ufite intambwe ebyiri z’intoke z’ubujyakuzimu. 33Eliya agereka inkwi ku rutambiro, hanyuma abaga ikimasa, inyama zacyo azirambika hejuru y’inkwi. 34Abwira rubanda ati “Nimwuzuze amazi mu bibindi bine, maze muyasuke hejuru y’igitambo no hejuru y’inkwi !” Babigenza batyo. Arababwira ati “Nimwongere !” Babikora incuro ya kabiri. Arakomeza arababwira ati “Nimwongere ubwa gatatu !” Babigira incuro ya gatatu. 35Amazi asendera urutambiro ndetse yuzura na wa muferege.
36Isaha yo gutura igitambo igeze, umuhanuzi Eliya yegera urutambiro, asenga agira ati “Uhoraho, Mana ya Abrahamu na Izaki na Israheli, erekana uyu munsi ko ari wowe Mana muri Israheli, naho jyewe nkaba umugaragu wawe, kandi ko ibyo byose nabikoze nkurikije ijambo ryawe. 37Ngaho nsubiza, Uhoraho, nsubiza kugira ngo iyi mbaga imenye ko wowe Uhoraho uri Imana, kandi ko ari wowe wigaruriye imitima yabo !” 38Ubwo umuriro w’Imana uramanuka utwika igitambo, inkwi, amabuye n’ukungugu kandi ukamya amazi yari mu muferege. 39Abantu bose babibonye bikubita hasi bubamye, baravuga bati “Uhoraho ni we Mana ! Uhoraho ni we Mana !”
ZABURI (Zab 16(15), 1-2, 3ac.4, 5.8.9a.11)
Inyik/ Mana yanjye, unyiragirire kuko ari wowe buhungiro bwanjye.
Mana yanjye, unyiragirire kuko ari wowe buhungiro bwanjye.
Uhoraho ndamubwiye nti “Ni wowe Mutegetsi wanjye,
nta mahirwe yandi nagira atari wowe ! ”
Ibigirwamana by’iy’isi,
birarushaho gutwara benshi umutima bakabyohokaho.
Ariko jyeweho sinzongera kubitura ibitambo biseswa,
nta n’ubwo nzongera kubivuga mu mazina bibaho !
Uhoraho, wowe munani wanjye n’umugabane wanjye,
uko nzamera ni wowe ukuzi.
Uhoraho mpora muzirikana ubudahwema,
ubwo andi iruhande sinteze guhungabana.
Ni cyo gituma umutima wanjye unezerewe.
Uzamenyesha inzira y’ubugingo ;
hafi yawe ni ho haba umunezero usendereye,
iburyo bwawe hakaba umudabagiro udashira.
IBANGONDIRIMBO RIBANZIRIZA IVANJILI (Zab 119 (118), 3
Alleluya Alleluya
Uhoraho, unyigishe inzira y’ugushaka kwawe,
kugira ngo njye nyikurikiza mbikuye ku mutima.
Alleluya
IVANJILI
+ Matayo (Mt 5, 17-19)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 17“Ntimukeke ko naje kuvanaho Amategeko cyangwa Abahanuzi; sinaje gukuraho, ahubwo naje kunonosora. 18Koko rero ndababwira ukuri: kugera igihe ijuru n’isi bizashirira, nta kanyuguti, nta n’akadomo kazava mu Mategeko ibyo byose bitarangiye. 19Nuko rero, uzarenga kuri rimwe muri ayo mategeko yoroheje, kandi akigisha n’abandi kugenza batyo, azitwa igiseswa mu Ngoma y’ijuru. Naho uzajya ayakurikiza akayatoza abandi, azitwa umuntu ukomeye mu Ngoma y’ijuru.”


text:
umubyeyi araga abana be
Bana banjye, ntimubuze isambu yo guhinga, ubunebwe ni bwo gusa buzabatera.
Umunsi umwe, umubyeyi wali ufite abana benshi, yumvise ko agiye gupfa, arabahamagaza.
Arababwira ati: «mwilinde kugulisha isambu twasigiwe n'ababyeyi bacu. Muli iyo sambu, hahishemo ibintu byinshi.
Igihe cyo guhinga nikigera imvura ihinduye, murajye muli iyo sambu muyihinge. Ntimugasige n'akanya na gato. Niho muzabona ibyo bintu bihishemo !»
Se w'abana apfuye, bajya muli ya sambu.
Barayihinga urwili barumarayo.
Igihe cyo gusarura kigeze amafaranga na bya bintu birabura. Aliko se wali uzi ubwenge, yali yarabahishe ubulyo bazasangamo bya bintu.
Ibintu yashakaga kubabwira bazasanga muli uwo mulima w'ababyeyi, ni ukweza imyaka myinshi, bamaze kuwuhinga wose. Bakaberaho kandi abakungu.
Uhinga umulima we azabona ibyo kulya.
Naho inkorabusa izasabiliza iteka.
Ndi ishami ry'i Kivu ndi Ruvogerantambara sintwarwa n'uwantwaye intorezo.


text:
Kuva muri 2013, igishanga cya Mushimba gihuriweho n’imirenge ya Gacurabwenge na Musambira mu Karere ka Kamonyi cyahingwagamo imyaka inyuranye, cyaratunganyijwe; abagihinga batangira guhingamo umuceri.
Kuvugurura ubuhinzi muri iki gishanga byabanje kugora abagihingagamo kuko ku ikubitiro umuceri utatanze umusaruro mwiza. Cyakora nyuma y’imyaka 3 bawuhinga batangaza ko bamenye uburyo bwo kuwitaho, kuri ubu bakaba bishimira umusaruro bakuramo.
By’umwihariko, barashima ko bafite isoko kandi bagahabwa umuceri wo kurya, abana babo bakaba batakiwurarikira.
Mukazuzi Marceline, wo mu Kagari ka Buhoro mu Murenge wa Musambira, agira ati “Nubwo ntarabasha gukorera umurima wanjye neza ngo mbone umusaruro mwinshi, ariko iyo ncyuye ibiro 20 byo kurya nkuye mu musaruro, abana barishima”.
Umusaruro w’umuceri ntiwabaye igisubizo ku mafunguro gusa, ahubwo abahinzi bishimira ko koperative ibafasha gukemura ibibazo byo mu ngo zabo bikenera amafaranga nko kwishyura umusanzu w’ubwisungane mu kwivuza no kurihira abana amashuri.
Agereranyije n’ibindi bihingwa yahingaga mu gishanga, umusaza Ntamuhanga Francois, ahamya ko guhinga umuceri byahinduye imibereho y’umuryango we.
Ati “Nk’ubu nejeje ibilo bisaga 700, bazampa umuceri wo kurya ungana na kilo 100, bangurije aya mituweri, kandi nta kibazo cy’amafaranga nagira”.
Umuceri uhingwa kabiri mu mwaka. Nyetera Paul, Umukuru w’Umudugudu wa Mushimba iki gishanga giherereyemo ahamya ko ubuhinzi bw’umuceri bwafashije abaturage kuva mu bukene.
Aragira ati “ Muri iki gishanga hahingamo abaturage banjye 467. Abo bose nta kibazo cy’imibereho mibi tukibabonaho kubera gutunga amafaranga. N’abahoze mu cyiciro cya mbere bakivuyemo kubera amafaranga bakura mu muceri”.
Umusaruro ugurwa n’uruganda rwa Mukunguri Rice Promotion. Nyuma yo kuwutonora umuhinzi ahabwa uwo kurya ungana na 20% by’umusaruro yejeje, 10% rikagenerwa ibikorwa bya Koperative, naho usigaye ukagurwa n’uruganda kuri 240 frw ku kilo cy’umuceri udatonoye.


text:
sam.
14
avril
2012
1. Amasomo y’iki cyumweru cya 2 cya Pasika aradusaba kuzirikana ku ngingo ebyiri z’ingenzi: Urukundo n’ukwemera. Ni ingingo zikomeye mu kwemera kwacu, zikaba ari nk’iyenyenyeri yo murukerera itumurikira ikadukura mu mwijima, cyangwa se inyenyeri y’umugoroba iduherekeza igihe twinjiye mu mwijima, ikatumurikira ngo twoye gutsitara. Isomo rya kabiri niryo ribivuga neza kuko rigira riti: “Umuntu wese wemera ko Yezu ari Kristu, yabyawe n’Imana; kandi n’umuntu wese ukunda Imana Umubyeyi, akunda n’uwabyawe na Yo. Dore icyo tumenyeraho ko dukunda abana b’Imana: ni uko dukunda Imana kandi tugakurikiza amategeko yayo.”
2. Isomo rya mbere riragaruka kuri urwo rukundo ritubwira ko “Imbaga y’abemera yari ifite umutima umwe n’amatwara amwe, kandi nta n’umwe wibwiraga ko icyo atunze cyose ari icye bwite”. Bari bafite umutima umwe n’amatwara amwe, nta mutima mubi wabarangwagamo, nta nzangano n’inzika, nta nduru nta n’umujinya bibibagamo, bumviraga urukundo Imana yari yarashyize mu mutima wabo kandi bakubaha umutimanama wabo. Uru rukundo bari bafitanye nk’abavandimwe basangiye Imana bagasangira ubumuntu, nirwo rwatumaga “ubugwaneza bwinshi bubuzuramo bose”kandi bagaharanira kubana kivandimwe kuko babonaga ko bose batahiriza umugozi umwe.
3. Iri ni isomo rikomeye kuri twe twemera kandi tukifuza ko twarangwa n’urukundo rwa Yezu dukurikiye: Gukunda mugenzi wacu twirinda icyamuhungabanya n’icyamutesha agaciro, kubaha buri wese no kumubonamo ishusho y’Imana, kwitsindamo inabi ishoboka kutuzamukamo. Urukundo tubwirwa mu isomo rya mbere, ni urukundo rutwibutsa ko nta muntu twari dukwiye kugira icyo dupfa kubera ibintu, rukadusaba kurenga ibintu tukubaha muntu kuko agaciro ke kazahoraho iteka mu gihe ibintu byo bihitana n’ibihe. Urukundo rusumba byose, kandi umunezero rutuzanira uturuka ku Mana kuko urukundo rwahawe umugisha na Nyagasani. Urupfu n’izuka bya Krisitu bikwiye kutubera isomo ryo kutizirika ku by’isi, ntitubyiratemo niba Imana yarabiduhaye, ntitubyirengagirizemo umukene, ahubwo tugahora dukereye gushimisha Imana.
3. Ingingo y’ukwemera yo ku buryo bw’umwihariko turayisanga mu Ivanjiri. K’uruhande rumwe turabona Tomasi wanga kwemera atabanje kwirebera, aha akaba atari kure yacu kuko kenshi natwe dushakisha ibimenyetso ngo tubone kwemera. K’urundi ruhande turumva Yezu avuga ati “hahirwa abemera batabonye.” Icyo Yezu yifuza kuri Tomasi, ni ukurenga ukwemera kwe gushingiye kubigaragara, ntiyongere kubona Yezu nk’umuntu waje kubohora abantu gusa k’uburyo bw’isi, ahubwo akabona Yezu nk’Umwana w’Imana kandi waje gukiza inyoko-muntu yose aho iva ikagera. Tomasi niyumva ko kubaho ari ukubana na Yezu kandi ko kugira ubuzima ari ukubuhabwa na We, noneho araza guhamya ukwemera kwe agira ati: “Nyagasani kandi Mana yanjye.” Nguko uko natwe twabishaka tutabishaka, hari ibihe tugeramo maze noneho tukabona ko Nyagasani ari Imana yacu, kandi akaba ari We utugize.
4. Kuri iki cyumweru cy’impuhwe za Nyagasani, urukundo n’ukwmera dufitiye yezu tubinagure, maze impuhwe ze zitubundikire kuko n’ubundi arizo zidutunze.
P. Jean Damascène MUGIRANEZA


text:
Ubuzima bwanjye buri muri Jambo
Yohana 1:1
Mbere na mbere hariho Jambo; Jambo uwo yahoranye n’Imana kandi Jambo yari Imana. Uwo yahoranye n’Imana mbere na mbere. Ibintu byose ni we wabiremye, ndetse mu byaremwe byose nta na kimwe kitaremwe na we.
Nasanze kumenya amakuru ya Jambo ari ubwiru bukomeye. Ni isoko y’ubutunzi n’imbaraga ziyobora ubuzima bwacu bwose.
Jambo yabayeho mbere na mbere mu gihe abandi bose n’ibindi byose byaje nyuma.
Yaremye byose mu gihe abandi bose baremwe.
Niwe waremye ibyaremwe byose. Ibyishyira hejuru niwe wabiremye. Abifiteho ijambo.
Uyu munsi ubwire icyishyira hejuru mu buzima bwawe ko uri kumwe na Jambo.
Jambo yaduhaye ijambo n’ijabo anyaga Satani ijambo ku buzima bwacu. Satani n’akomanga ku mutima wawe wohereze Jambo ariwe ujya gukingura. Uraba ugikemuye. Nagutungura ukabona arakwinjiranye ashaka kukumvisha ibinyoma bye wibuke kumubwira ko Jambo yamunyaze ijambo.
Umunsi mwiza kuri twese!
Bishop Masengo@Foursquare Gospel Church


text:
Mbese muri bibiliya aho tubona Satani avuga nabyo ni ijambo ry’Imana?
Ijambo Bibiliya rikomoka ku rindi ry’Ikigiriki riri mu bwinshi “biblia” risobanura ‘ibitabo’. Ntabwo Yesu Kristo n’intumwa ze bigeze barikoresha baganisha ku ‘Byanditswe byera’. Ahubwo ryaba ryaratangiye gukoreshwa nyuma cyane ahagana mu kinyejana cya kane mu kuvuga “Ibyandiswe Byera”. Kuva icyo gihe, mu ruhererekane rw’amateka y’itorero kugeza uyu munsi, iyo uvuze ‘Bibiliya’ ntagushidikanya ko abantu benshi bahita bumva urutonde rw’ibitabo uhereye mu “Itangiriro’ ukageza ku “Byahishuwe” . Bityo muri iyi nyandiko niryo ndibwifashije .
Abantu bamwe bavuga ko Bibiliya atari ‘ijambo ry’Imana’, ahubwo ‘irimo ijambo ry’Imana’. Ngo kuko ibirimo atari amagambo yagiye ava mu kanwa k’Imana gusa, ahubwo usangamo naho Satani yagiye avuga (Mat.4), ndetse n’abantu. Mbese kuvuga ko Bibiliya ari ijambo ry’Imana bishatse kuvuga iki? Dufatiye urugero ku ntumwa Pawulo ahamya ko “Ibyanditswe byera byose byahumetswe n’Imana” (2 Tim.3:16). Aha yaganishaga ku Isezerano rya Kera, dore ko ibitabo by’Isezerano Rishya byari birimo byandikwa bitarakusanyirizwa hamwe. Ntabwo aha rero yashakaga gushishikariza Timoteyo kurobanuramo amagambo amwe gusa (aho Imana ivuga), ahubwo yamwumvishaga umumaro wibikubiyemo byose uko byakabaye.
Kuba Bibiliya ari ijambo ry’Imana ntibisobanura ko tuzasanga ari Imana yonyine ivuga. Ahubwo bishatse kuvuga ko ibikubiyemo byose, Imana ariyo yashimye ko byandikwa. Mu yandi magambo, nibyo Imana yemeye ko duhishurirwa. None se ikiganiro hagati y’Imana na Satani, ubwo Imana yamuratiraga umukiranutsi wayo Yobu, twari kubibwirwa na nde ( Yobu 1)? Ko nta muntu wari uhari? Imana yo ubwayo niyo yaduhaye ayo makuru ikoresheje umwanditsi .Petero ahamya ko abanditsi ba Bibiliya batandikaga ibyo bishakiye , ko ahubwo basunikwaga n’Umwuka Wera (2 Pet.1:19-21). Nubwo bamwe muri bo batari bazi ko ibyo bandika bizakusanyirizwa hamwe ngo bijye bifasha abemera Imana; Umwuka Wera yabaga ari kureberera icyo gikorwa. Muri Bibiliya rero uzasangamo aho Imana ubwayo ivuga (Itang. 1:6), aho itegeka abakozi bayo kwandika (Kuva 34:27; Yer.30:2, 31:33), ingero z’abantu bagiye baba ibyitegererezo ( Dan 6), intege nke z’abantu (Itang.20), abantu bagiye bitwara nabi n’ibindi (Abac.16). Ibi ariko ntibyambura Bibiliya ubutware bwo kuba ijambo ry’Imana mu buryo bwuzuye.
Mu gusoza, reka nibutse abasomyi ko uburyo dufatamo Bibiliya bigira ingaruka zikomeye ku myizerere yacu. Biragoye ko umuntu ufata Bibiliya nk’inkuru zahimbwe n’abantu yakubaha ibirimo. Nibyo koko yanditswe n’abantu, mu ndimi zizwi zavugwaga n’abantu; nyamara ntabwo ari ubushake bw’abanditsi. Ahubwo ibirimo ni umugambi w’Imana mu buryo bwuzuye.
Umuvugabutumwa w’Umunyamerika witwa Dwight Lyman Moody yigeze agira ati, “ Kenshi iyo dusenga tuba turi kubwira Imana, ariko iyo dusoma Bibiliya tuba turi kumva icyo Imana ivuga.” Hari uburyo bwinshi Imana yagiye ivuganiramo n’abantu, Bibiliya rero ni uburyo ntashidikanywaho bwo kumva ijwi ry’Imana no kumenya ubushake bwayo. Ibi ntibisaba kuba ufite impano runaka yihariye, icyangomwa ni ukugira umwete wo kuyisoma uri mu mwuka wo gusenga , kugira ngo Umwuka Wera agufashe gusobanukirwa.
Imana ibahe umugisha!
Nuko Yesu abwira Abayuda bamwemeye ati “Nimuguma mu ijambo ryanjye muzaba abigishwa banjye nyakuri, namwe muzamenya ukuri kandi ukuri ni ko kuzababatura.” (Yoh.8:31-32)
Ange Victor UWIMANA,
Phone: (+250)788552883, (+250)725151463
Email: uwimana.ange@gmail.com


text:
Abahungu benshi bibaza impamvu abakobwa batabakunda cyangwa ngo babirukeho, nyamara hari abandi usanga inkumi zibirukaho ndetse bafite igikundiro cyane kuburyo byifuzwa na buri wese.
Dore bimwe mubyo wakora kugirango ugire igikundiro
Kwambara neza
Niba ushaka ko abakobwa bagukunda gerageza kwambara neza no guhora ukeye ahantu hose, kuko abakobwa benshi bakunda umuhungu wambara neza kandi akanabigendera.
Abakobwa bakunda abahungu biyubaha Kwiyubaha
Niba utiyubaha ntabwo abakobwa(...)
Abahungu benshi bibaza impamvu abakobwa batabakunda cyangwa ngo babirukeho, nyamara hari abandi usanga inkumi zibirukaho ndetse bafite igikundiro cyane kuburyo byifuzwa na buri wese.
Dore bimwe mubyo wakora kugirango ugire igikundiro
Kwambara neza
Niba ushaka ko abakobwa bagukunda gerageza kwambara neza no guhora ukeye ahantu hose, kuko abakobwa benshi bakunda umuhungu wambara neza kandi akanabigendera.
Abakobwa bakunda abahungu biyubaha
Kwiyubaha
Niba utiyubaha ntabwo abakobwa bashobora kugukunda kabone n’ iyo waba wambara neza bingana gute, kuko bakunda umuhungu wiyubaha utavuga ibigambo byinshi cyangwa ngo akore ibikorwa bigayitse mu bantu.
Gukunda akazi
Abakobwa bose ntibakunda umuhungu udakora kuko bavuga ko ntacyo ashobora kukumarira nawe ubwe nta gitekerezo afite cyo kwiteza imbere, nibwo usanga abahungu birirwa mu rugo ntakazi basuzugurwa cyane, n’ iyo yaba afite uburanga ugasanga ntagikundiro cy’ abakobwa agira.
Kutajarajara
Abakobwa benshi banga umuhungu ujarajara mu bakobwa ndetse bakanavuga ko ari indaya kuko abakobwa bose abageraho abasaba urukundo. Iyo rero wirinze ibi bituma ugira igikundiro ku bakobwa kuko baba babona uzi ibyo ukora kandi udakina mu rukundo.
Kutiyemera
Abakobwa bakunda umuhungu uvugisha ukuri utiyemera mu bikorwa cyangwa mu mivugire ye. Iyo rero izi ngeso umuhungu atazigira bituma abakobwa bamukunda cyane ndetse bakanabimwereka kuko baba bumva ko ari inyangamugayo mu rukundo.
Kudahubuka
Umuhungu utajya uhubuka cyangwa ngo ahuzagurike mubyo akora bimutera kugira igikundiro aho ari hose, kuko abakobwa bose baba bamwifuza ko yababera inshuti, kandi koko nibyo usanga umuhungu udahuzagurika ntawe utamwifuza.
Yanditswe na Niyomugabo/Muhabura.rw
uzanatubwire akamaro koguter finger nibabyafasha abasohora vuba


text:
Kubera iki Imana ikwiriye guhabwa kimwe mu icumi?
Kimwe mu bibazo abantu bibaza ni icyo kumenya impamvu basabwa guha Imana kimwe mu icumi.
Hari impamvu ninshi zigera ku 10 ariko kugirango ndatanga inyandiko ndende ndavuga imwe none izindi nzazikomerezaho mu minsi iri imbere.
Impamvu ya 1: Kubaha Umuremyi!
Mu Gitabo cya Matayo Yesu yabwiye abafarisayo n’abanditsi ngo:
Matayo 22:21 (...)Maze arababwira ati"Nuko rero (...) iby’Imana mubihe Imana."
Kumva cg kudasobanukirwa na 1/10e biva ku mitekerereze (attitudes) y’uburyo umuntu afata umutungo.
Hari uburyo 4 bw’Imitekerereze ku bijyanye n’imibanire y’abantu n’ibintu cg imitungo:
1. Imitekereze y’Abalewi n’abatambyi: Ibyo ntunze ni ibyanjye. Nta wundi ubifiteho uburenganzira.
2. Imitekerereze y’abajura: Ibyo abandi batunze nanjye ngomba kubyihaho. Nimereye nabi imvaneho imiteto!
3. Imitekereze y’Umusamariya mwiza: Ibyo ntunze byafasha n’abandi. Bigaragaza ubushobozi Imana yampaye bwo gufasha. Imana yangize umuterankunga w’umurimo wayo.
4. Imitekerereze y’abana bo mu Bwami, abakristo nyabo: Ibyo nita ibyanjye byose n’iby’Imana. Njye nshinzwe gusa gucunga neza nk’igisonga cyiza. Ibyo nyirabyo akeneye ndabitanga. Ibisigaye ndabifata neza.
Bitewe n’imitekerereze umuntu afite, dore ibibazo abasabwa gutanga 1/10 bakunze kwibaza:
✅Imana iranshakaho iki? Yandekeye umutungo. Aba bameze nk’umwana uha umuneke wamusaba ko muwugabana akarira!
✅Imana ntabwo izi ko bitampagije? Agashahara mpembwa kadashitse nako iragashaka? Nabuze aho nkura amafaranga yandi amfasha ngo ntange na duke mfite?
✅Ngomba guha Imana 1/10 kuko Ibyo ntunze bigomba gukora mu Bwami bw’Imana.
✅Imana yampaye ubuzima, Imana yampaye byose ikwiriye gusa 1/10e? Ibyo yankoreye birenze 1/10 insaba. Uretse kimwe mu icumi, ese 9/10 byo mbikoresha neza mu nyungu z’Ubwami?
Ufite iyihe mitekerereze? Wisanze mu bahe? Tekereza neza. Ni biba ngombwa uhindure imitekerereze.
Mugire ibihe byiza!
Dr. Fidèle Masengo
Umushumba wa Foursquare Gospel Church


text:
Mu byumweru 2 nta mwana wo mu muhanda uzaba ugicaracara mu Mujyi wa Kigali – MIGEPROF
Ibi byavuzwe n’Umunyamabanga uhoraho muri iyi Minisiteri, wemeza ko ikibazo cy’abana bo mu muhanda gihari kandi ariko ko kitari icy’ubu gusa kuko kimaze igihe kinini.”
Umulisa Henriette yabwiye ikinyamakuru Izuba Rirashe ko MIGEPROF yihaye ibyumweru bibiri aba bana baba mu muhanda bakaba bakuwemo, bajyanywe mu bigo bagororerwamo.
Yagize ati “Ikintu kidasanzwe tugiye gukora kugira ngo iki kibazo gikemuke ni uko twe n’abafatanyabikorwa bacu twihaye ibyumweru bibiri tukaba twabakuyemo. Abo ngabo barara mu mihanda, muri za rigore, imbere y’amaduka…”.
Umulisa ahamya ko bazi neza abo bana ndetse n’aho bari, akaba ashimangira ko MIGEPROF izafatanya n’Umujyi wa Kigali mu kubakura mu muhanda bakabashakira aho baba by’agateganyo.
MIGEPROF, mu ijwi ry’umunyamabanga uhoraho wayo, yemeje ko ikibazo cy’abana bo mu muhanda cyugarije igihugu ndetse n’umuryango nyarwanda muri rusange, bityo nyuma yo guca inzererezi mu mujyi wa Kigali hazaba hatahiwe inzererezi zo mu ntara.
Uko ubuzererezi buteye muri iki gihe
Umunyamabanga uhoraho Muri MIGEPROF, Umulisa Henriette, avuga ko mu Rwanda abana bo mu muhanda baboneka cyane mu mijyi, aho usanga biganje mu Mujyi wa Kigali ariko bitabuza ko no mu yindi mijyi yo mu ntara bahari babonekayo.
Umulisa yagaragaje ko hari ibyiciro bibiri by’abana bo mu muhanda, aho hari abawubamo koko hakaba n’abandi baza mu muhanda ku manywa ku mugoroba bagataha iwabo bitewe n’uko baba baje gusabiriza.
Ku bijyanye n’imibare y’aba bana, avuga ko nta mibare ndakuka bafite kuko mu gihe kimwe biyongera ikindi bakagabanuka.
Yagize ati “Hari amaseta atandukanye, ushobora kugenda ugasanga ku iseta uyu munsi hari abana bangahe, bwacya ugasanga bahindutse kuko na bo bahindura amaseta bitewe n’uko bagenda baba badashaka ko bajyanwa mu bigo cyangwa mu miryango.”
Mu maseta yatanzeho urugero harimo muri Nyabugogo, Kimironko, Gisimenti, Sonatubes, Kabeza n’ahandi.
Imibare MIGEPROF ivuga ko ndetse n’iyo ihabwa n’abafatanyabikorwa bayo, yerekana ko muri rusange abana bo ku mihanda mu Mujyi wa Kigali bagera kuri 300.
Kuri we Henriette, muri uyu mubare harimo n’abana baba bari mu biruhuko basanzwe ari abanyeshuri, baruhuka bakaza gusabiriza mu mihanda.
Uretse gahunda yihutirwa yo gukura abana mu muhanda, MIGEPROF ivuga ko igiye gushyira ingufu mu bikorwa byo gukumira iki kibazo, aho bagiye kurwanya igitera abana kuva mu miryango bakagana umuhanda.
Ati “Ubu turi kuganira n’abafatanyabikorwa bacu cyane cyane ubuyobozi bw’inzego z’ibanze kuko abo bana baturuka mu miryango iri mu midugudu kugira ngo tugikemure mu rwego rwo kugikumira no kukirwanya, dufasha abo bana bari mu muhanda gusubira mu miryango banyuze mu bigo bibakira”.
Yakomeje asobanura ko hari ibigo bigera kuri 21 mu gihugu cyose, aho mu Mujyi wa Kigali honyine hari 6, aho abafatanyabikorwa babo bakura abana mu muhanda bakabajyana mu bigo, nyuma bagashakisha imiryango yabo bakabasubizamo.
Ubukene n’amakimbirane mu muryango ni byo biza ku isonga bituma abana bava mu miryango yabo bakerekeza mu muhanda.
Iyi gahunda ya MIGEPROF iramutse ikozwe bishatse kuvuga ko tariki ya 3 Gashyantare uyu mwaka nta mwana wo mu muhanda uzongera kuba agaragara mu Mujyi wa Kigali.
SRC: IZUBA RIRASHE


text:
Umushumba w’itorero “ Patmos of Faith Church ”, rifite icyicaro ku Muhima, Pasiteri Nsabimana Jean Bosco arasaba abakristo kudakurikirana ibikorwa n’imirimo y’ibyo batuye mu nzu y’Imana kuko bibakururira umuvumo ; akanasaba bamwe mu bashumba kujya begera ababatanze mu murimo kugira ngo babahe umurongo mwiza wo kugenderamo. Ni amagambo yatangarije ikinyamakuru Ibyishimo.com kuri uyu wa gatanu ubwo twaganiraga ku bijyanye no ... Read More »
FRASH NEWS
Umujinya w’Imana n’uwa Satani byombi birarimbura ariko bikora mu buryo butandukanye – Pasiteri Desire Habyarimana
Pasiteri Desire Habyarimana yasobanuye byinshi ku mujinya w’Imana n’umujinya wa Satani asaba abakristo kwirinda kugira ngo batagerwaho n’umwe muri iyo mijinya kuko yombi irimbura, ahubwo abakangurira guhungira muri Yesu kuko harimo ubuntu n”imbabazi nyinshi. Pasiteri Desire yatangiye asobanura iby’umujinya wa Satani aho yawutandukanyije n’uw’Imana. Yagize ati : “ Ari umujinya w’Imana n’uwa Satani byombi birarimbura. Ariko uburyo bikora buratandukanye. Reka ... Read More »
Intumwa y’Imana Paul Gitwaza yatangiye inyigisho izavuga ku bintu 12 abakristo basabwa gukora
Umushumba w’itorero rya Zion Temple Celebration Centre ku isi, Apotre Paul Gitwaza yatangije inyigisho y’Ijambo ry’Imana rikubiyemo ibintu 12 abakristo basabwa gukora. Ni inyigisho yahaye umutwe ugira uti : “ Kureka Yesu agakora imirimo ye.” Dore ibyo bintu 12 azibandaho muri izi nyigisho. 1. Ugukuraho igisenge ku bwa Yesu. Aha ngaha, umukozi w’Imana yatangiye yibanda ku bintu bimwe bishobora kubera ... Read More »
Kuri jyewe iyo nta buntu buhari, umuntu agenda agwingira buhoro buhoro – Musenyeri Filipo Rukamba
Musenyeri Filipo Rukamba asanga abadafite umutima wo kwitanga no gutanga batazaronka byinshi, ariko abafite uwo mutima bo bazongererwa. Akibutsa abakristu ko igipimo ugereyemo abandi ari cyo na we uzagererwamo, kandi ko bakwiye kurangwa n’ubuntu bwaranze Kristu. Ni amagambo yatangaje mu kiganiro yagiranye n’ikinyamakuru Ibyishimo.com kuri uyu wa gatatu. Filipo Rukamba yatangiye avuga icyo Yezu yifuza ku bantu nk’uko tubisanga mu ... Read More »
Bishop Masengo yatangaje ko abatarahamagawe n’Imana ntacyo bagira baha umukumbi wayo
Umuyobozi wa Foursquare Gospel Church, Bishop Masengo Fidèle ahamya ko buri mukristo yahamagawe n’Imana kuyikorera, akanagaragaza ko abihamagara cyangwa bagahamagarwa n’abantu gukora umurimo w’Imana batuma umukumbi w’Imana uhazaharira kuko nta bushake bw’Imana buba buri muri bo . Bishop Masengo avuga ko hari ibintu by’ingenzi byatuma umuntu asobanukirwa umuhamagaro we. 1.Impano umuntu afite Bishop Masengo avuga ko umuntu ashobora kumenya umuhamagaro ... Read More »
Icyo bamwe mu banyamadini batangaza ku itegeko rishya rivuga ko umugore na we ari umutware w’urugo
Ubwo hatangizwaga itorero ry’abagize Komite nyobozi z’imidugudu igize utugari two mu mirenge ine yo mu Karere ka Muhanga, Umunyamategeko muri aka Karere, Tuyizere Polycalpe yabwiye abagize iyi komite ko ijambo umutware w’urugo ryaharirwaga umugabo ryakuwe mu itegeko rishya agenga abantu n’umuryango ahubwo abagabo n’abagore bakaba bafite uburenganzira bungana mu muryango. Iri tegeko rikaba ryarasimbuye iryariho mu mwaka wa 1988 ryemnezaga ... Read More »
Imana iturema ntiyigeze idushyira mu byiciro kuva ku wo hejuru kugeza ku wo hasi. – Perezida Kagame
Perezida Kagame yibukije abayobozi ko Imana yabaremanye ubushobozi, abashishikariza kubukoresha mu kuzuza inshingano zabo zihindura imibereho y’Abanyarwanda. Ibi Umukuru w’Igihugu yabigarutseho ejo ku cyumweru tariki 15 Mutarama 2017, mu masengesho ngarukamwaka yo gusengera igihugu yabereye muri Kigali Convention Centre. Perezida Kagame wari kumwe na Madamu Jeannette Kagame, yasabye abayobozi gukoresha ubushobozi Imana yabahaye mu kuzuza inshingano bashinzwe. Ati “Imana iturema ... Read More »
Zion Temple yemera ko yahinduye bamwe mu bayobozi , igahakana akagambane ko guhirika Umuyobozi mukuru Apôtre Dr. Paul Gitwaza .
Mu ntangiriro z’uyu mwaka wa 2017 nibwo humvikanye amakuru avuga ko mu Itorero Zion Temple Celebration Center hahinduwe ubuyobozi bw’Itorero , bamwe bakavuga ko byatewe n’uko hari bamwe mu bari abayobozi bakuru bashatse guhirika umuyobozi wabo mukuru akaba n’Umuyobozi w’Itorero ‘ Zion Temple Celebration Center ‘ ku isi Intumwa ( Apôtre ) Dr. Paul Gitwaza . Mu gushaka kumenya ukuri kuri ... Read More »
Abakristu bo mu Itorero Elim Community Church bakomeje gukuramo akarenge bashinja ubuyobozi guha ikaze abavugabutumwa bariho imiziro harimo Eddy Kamoso …
Itorero Elim Community Church rikorera mu karere ka Nyarugenge mu Murenge wa Nyamirambo , mu kagari ka Rwezamenyo rikomeje kubura bamwe mu barisengeragamo , barimo n ’ abari abayobozi barishinja guha ikaze Abavugabutumwa bafite imiziro . Bamwe muri abo haravugwamo umuhanzi akaba n ’umuvugabutumwa Eddy Kamoso bashinja guta umugore we akajya i Burundi agashaka yo undi , ndetse na Reverand ... Read More »
Mu kiganiro cyihariye n’umuvugizi w’Itorero ‘ Umuriro wa Pantekote ‘ Pasiteri Majyambere Joseph avuga ko andi matorero n’amadini byo mu Rwanda bitenze ( bihagaritswe ) mu ijuru , ari nayo mpamvu bataba mu muryango Peace Plan uhuza amatorero mu Rwanda.
Ku gicamunsi cyo kuri uyu wa gatandatu tariki 24 Ukuboza 2016 , ikinyamakuru Ibyishimo.com cyagiranye ikiganiro kirambuye n’umuvugizi w’Itorero ‘ Umuriro wa Pantekote mu Rwanda ‘ Pasiteri Majyambere Joseph . Uyu mugabo ukuze ni umwe muri benshi bari abakristu ba ADEPR mu myaka yo ha mbere , basohotse mur’iryo torero bapfuye n’ubuyobozi bwariho guhagarika gusangirira ku gakombe kamwe mu gihe ... Read More »


text:
Kuki ngomba kubika inyandiko z’ubworozi?
Inyandiko ni amakuru yafashwe neza kandi mu buryo bw’ubahirije amategeko kandi akanabikwa kugirango akoreshwe kumpamvu runaka .Kugira ngo ushobore gucunga ku buryo buhagije enterprise raporo za kozwe neza kandi zabitswe neza ni ngombwa.Inyandiko zikorwa ku mpamvu yo kugirango umenye amakuru kandi ufate ibyemezo mu mushinga wawe.
Inyandiko zizakoreshwa:
Inyandiko zakagombye gukoreshwa mu gufata ibyemezo mu bworozi kandi zigakoreshwa muburyo nyabwo,niba Atari ibyo kwaba ari ugutakaza , amafaranga ndeste n’ingufu.Inshuro nyinshi, inyandiko zibikwa akenshi kugirango hatangwe raporo zijyanye n’akazi,e texte (ajouter le texte en gras) .Inyandiko ibitswe neza ikoreshwa kenshi ariko ntigira agaciro ubuziaraherezo.
Ibimenyesto byiza bishobora kwibukwa ibindi bikibagirana.
Inyandiko ikozwe ikozwe neza nanone ni igikoresho gifite agaciro mu gupima umusaruro w’ubushyo bwawe ndeste no gufata ibyemezo mu buryo bwo ku wucunga.
Kubika inyandiko ku nka
Kubika inyandiko neza ni uburyo bwo gufata neza umutungo w’ ishyirahamwery’inka/ikaragirobizaba ari ubufasha mu iterambere ry’ubworozi n’inganda mu gihugu icyo aricyo cyose.
Akamaro ko kubika neza inyandandiko ni:


text:
NJYE NDI UMUKRISTO : Iyi ndirimbo yaririmbwe n’umukobwa wo muri Suede.
Ubwo yari mu kigeragezo cy’uko bashakaga ko aharikwa n’umwami nk’umugore
wa gatatu. Uyu mukobwa yari afite uburanga bihebuje kandi yari arangije
amasomo bigaga icyo gihe. Umwami rero yaje kubwirwa ko hari umukobwa
w’uburanga kandi ufite
imico n’uburere nta wundi umukwiye atari umwami nyir’Igihugu.
Amutumaho ibisonga bye ngo umwami yarakubengutse none arifuza ko umubera umugore w’inkundwakazi.
1.
Njye nd’umukrsto: nzahora ndiwe mu bintu byose,ngeze ku gupfa. Njye nd’umukrsto, Mpora mbihamya nahw’ igihugu cyose cyanseka. Njye nd’umukrsto wo mu mutima kuko ubu nsigaye nkunda kristo, Icyatumye apfa, yazize njyewe, Nabuzwa n’iki kujya mukunda?
Ubuhamya: Amateka y’umukobwa waririmbye indirimbo yitwa “Njye Ndi umukristo”
Oct 17, 2014 Mupende Gideon Tman Abahanzi 3
Ubuhamya: Amateka y’umukobwa waririmbye indirimbo yitwa “Njye Ndi umukristo”
NJYE NDI UMUKRISTO : Iyi ndirimbo yaririmbwe n’umukobwa wo muri Suede. Ubwo yari mu kigeragezo cy’uko bashakaga ko aharikwa n’umwami nk’umugore wa gatatu. Uyu mukobwa yari afite uburanga bihebuje kandi yari arangije amasomo bigaga icyo gihe. Umwami rero yaje kubwirwa ko hari umukobwa w’uburanga kandi ufite
imico n’uburere nta wundi umukwiye atari umwami nyir’Igihugu.
Amutumaho ibisonga bye ngo umwami yarakubengutse none arifuza ko umubera umugore w’inkundwakazi.
1.
"Njye nd’umukrsto: nzahora ndiwe mu bintu byose,ngeze ku gupfa. Njye nd’umukrsto, Mpora mbihamya nahw’ igihugu cyose cyanseka. Njye nd’umukrsto wo mu mutima kuko ubu nsigaye nkunda kristo, Icyatumye apfa, yazize njyewe, Nabuzwa n’iki kujya mukunda"
Ababyeyi be bamuguye nabi cyane batumiza imiryango n’inshuti zabo ndetse n’ize bamukubitira muri urwo ruhame. Ndetse bamufatira ibihano bikaze ko atazongera kujya
mw’iteraniro ry’abera na rimwe bifuza kumukura muri ubwo bukrsto. Nibwo bagiye gutandukana bamusabye kugira icyo avuga imbere y’iyo mbaga aterura amagambo y’igitero cyakabili ati:
2.
" Njye nd’umukrsto umv’ubwo buntu narakijijwe nkurwa mubyaha. Njye nd’umukrsto naho naterwa n’ibyago nkaba no kurugamba. Njye nd’umukrsto nd’umutabazi mu ntambara ndasana n’ibyaha. Mfite umugaba n’umwami Yesu nituba hamwe nzahora nesha."
Ababyeyi n’izo nshuti n’imiryango bahise bazabiranywa n’uburakari babonye ko inkoni nibindi byose bitamuhinduye bamuca murugo ngo ajye kwangara azagwe iyo mubukrsto bwe. Uwo mukobwa yahise asohoka mu nzu n’igitabo cya bibiliya gusa mu ntoki yateruye amagambo y’igitero cya gatatu ati:
3.
"Njye nd’umukrsto nd’umwimukira ndakomeje murugendo rwanjye Ibyino mwisi ndabihinyuye nsigaye nifuz’ ibyo mw’ijuru. Njye nd’umukrsto gakondo yacu iri mwijuru kumana yacu. Ntanzara ibayo nta n’imiruho abaho bose baguwe neza."
Ageze mw’ ijoro mu mbeho n’inzara byo hanze aho yari abundabunze. Nibwo yaririmbye igitero cya kane Ati:
4.
"Njye nd’umukrsto icyo n’ikintu gihumuriz’ umutima wanjye. Kinyibagiza ibyago byose nkumva nduhuwe n’umwami yesu. Njye nd’umukristo uko ndi kose maze
nintumirwa ngiye gupfa Nzagir’ibyishim
Gusa amateka avuga ko atahise apfa ubwo, Kuko yaririmbye n’ibindi bice byinshi uko yakomezaga kugeragezwa ariko byubakiye kuri iryo jambo ” NDI UMUKRISTO “. Hari rero uwamwumvise aririmba wamugiriye impuhwe amujyana kumuha icumbi. Nyuma yaje kwicwa n’uburwayi. Kandi ababyeyi be baje kuba abakristo bakomeye nyuma y’uko babuze irengero rye


text:
Abarimu barishimira iterambere bagezeho barikesha Umwarimu Sacco
Banakinnye umukino wa gishuti Abarimu bizihiza umunsi wabo Bamwe mu barimu bo mu karere ka Bugesera baravuga ko bagenda bakataza mu iterambere babikesha Koperative Umwarimu Sacco. Iyamuremye Jean Paul wigisha mu kigo cy’amashuri abanza cya Gicaca, ni umwarimu watinyutse maze akorana n’ikigo cy’imari Umwarimu Sacco. Agira ati “ byatumwe mbasha kwiyubakira inzu ntuyemo ubu ndetse mbasha no kubaka indi ubu ikaba ikodeshwa ndetse ngura n’isambu... Read More
Ngororero: SACCO Matyazo yahize izindi mu gukora neza
Habiyakare avuga ko ibanga ari ugukorana neza n’abaturage Mu isuzuma ryakozwe na RCA muri SACCOs mu karere ka Ngororero, sacco Matyazo niyo ihiga izindi mu gutanga serivisi nziza. Buri mwaka ikigo cy’igihugu gishinzwe amakoperative gikora ubugenzuzi mu mikorere y’amakoperative. Mu bugenzuzi bwakozwe muri za sacco zo mu karere ka Ngororero mu mwaka wa 2014-2015, koperative yo mu murenge wa Matyazo nito yakomeje guhiga izindi mu mikorere myiza. Viyo... Read More
Abayobora imirenge Sacco mu ntara y’Uburengerazuba baraburirwa mu gutanga inguzanyo
Rwangombwa John Guverineri wa banki y’igihugu Abayobozi b’ibigo by’Imari iciriritse mu ntara y’Uburengerazuba basabwe kuba maso no kwirinda gushingira ku kimenyane n’amarangamutima mu gutanga inguzanyo kuko benshi mu bazihabwa kuri ubwo buryo batazishyura. Mu nama yahuje umuyobozi mukuru wa banki nkuru y’igihugu BNR hamwe n’abayobozi b’ibigo by’imari iciriritse mu turere twa rubavu, Nyabihu, Rutsiro na Ngororero byagaragajwe ko hari... Read More
Rwanda | Kamonyi: Cooperative Members acknowledge huge profits
Members and workers of Savings and Credit Cooperative (SACCO) agree that in the past, many people did not understand the importance of being in sector SACCO but now they know that giving credits is one of the profits. Innocent Habimana who is in charge for investment and cooperatives in Kamonyi district said that all sectors SACCO in the country are capable of building their own spacious offices and which would attract more of their customers. The... Read More


text:
sam.
17
nov.
2012
ISOMO RYA MBERE
Ibyahishuriwe Yohani Intumwa (Hish 11, 4-12)
Jyewe Yohani, numva ijwi rivuga riti “Abahamya babiri boherejwe guhanura 4ni ibiti bibiri by’imizeti n’amatara abiri, biri imbere y’Umwami w’isi. 5Nihagira ushaka kubagirira nabi, umuriro uzasohoka mu kanwa kabo maze utsembe abanzi babo. Ni koko, niharamuka hagize ushaka kubagirira nabi, ni uko agomba kwicwa. 6Bafite ububasha bwo gufunga ijuru, maze ntihazagire imvura igwa mu minsi bazamara bahanura, bakagira n’ububasha bwo guhindura amazi amaraso, kimwe n’ubwo guteza isi ibyorezo bitabarika, uko babishatse kose. 7Igihe bazaba barangije gutanga ubuhamya bwabo, Igikoko kizamutse mu nyenga kizabarwanya kibatsinde maze kibice. 8Imirambo yabo izaguma ku kibuga cy’umurwa w’icyamamare, witwa Sodoma na Misiri mu buryo bw’incamarenga, ari na ho Umwami wabo ubwe yabambwe. 9Abantu bo mu bihugu byose, no mu miryango yose, no mu ndimi zose no mu mahanga yose, bazaza gushungera imirambo yabo igihe cy’iminsi itatu n’igice kandi bababuze guhambwa. 10Nuko abatuye isi bazishimire urupfu rwabo bombi, banezerwe, bohererezanye amaturo, kuko abo bahanuzi bombi bari barababaje abatuye isi. 11Ariko nyuma y’iyo minsi itatu n’igice, umwuka w’ubugingo uturutse ku Mana uzabinjiremo, maze bahaguruke. Nuko ababashungeraga batahwa n’ubwoba bwinshi cyane. 12Bumva ijwi riranguruye rituruka mu ijuru, ribwira abo bahanuzi riti “Nimuzamuke hano !” Nuko bazamuka mu gicu bajya mu juru, abanzi babo babareba.”
ZABURI (Zab 144 (143), 1bc.2cd, 9-10)
Inyik/ Nihasingizwe Uhoraho, rutare rwanjye.
Ni we utoza amaboko yanjye ibyo kurwana,
n’intoki zanjye ibyo kurema urugamba.
Ni we ngabo inkingira nkihugika iruhande rwe,
ni na we ucogoza amahanga ngo nyategeke.
Mana yanjye, nzakuririmbira indirimbo nshya,
ngucurangire inanga y’imirya cumi,
wowe uha abami kuganza,
ugakiza Dawudi, umugaragu wawe.
IBANGONDIRIMBO RIBANZIRIZA IVANJILI (2 Tim 1, 10)
Alleluya Alleluya.
Yezu Kristu, Umukiza wacu, yatsinze urupfu,
maze atangaza ubugingo abigirishije Inkuru Nziza.
Alleluya.
IVANJILI
+ Luka (Lk 20, 27-40)
Muri icyo gihe, 27Abasaduseyi bamwe begera Yezu, ba bandi bavuga ko kuzuka bitabaho. 28Baramubaza bati “Mwigisha, dore Musa yatwandikiye iri tegeko ngo “Umuntu napfa asize umugore batabyaranye, umuvandimwe we agomba gucyura uwo mugore, kugira ngo acikure nyakwigendera. 29Habayeho rero abavandimwe barindwi ; uwa mbere ashaka umugore maze apfa batabyaranye. 30Uwa kabiri aramucyura, 31n’uwa gatatu aramucyura kimwe n’abandi. Bose uko ari barindwi bapfa badasize abana. 32Hanyuma wa mugore na we arapfa. 33Ubwo se igihe cy’izuka uwo mugore azaba uwa nde muri abo, ko bose bamutunze uko ari barindwi ?” 34Yezu arabasubiza ati “Ab’iyi ngoma ni bo bagira abagore cyangwa abagabo. 35Naho abo Imana izasanga bakwiye kugira uruhare ku bugingo buzaza no kuzuka mu bapfuye, bo ntibazagira abagore cyangwa abagabo. 36Ntibazaba bagipfuye ukundi, kuko bazaba bameze nk’abamalayika ; babaye abana b’Imana koko babikesha ukuzuka. 37Naho iby’izuka ry’abapfuye, Musa na we yabitwumvishije igihe yari yibereye imbere y’igihuru kigurumana, akita Nyagasani ngo “Imana ya Abrahamu, Imana ya Izaki n’Imana ya Yakobo.” 38Nta bwo rero ari Imana y’abapfuye, ahubwo ni iy’abazima. Koko bose ni Yo babereyeho.” 39Abigishamategeko bamwe baramubwira bati “Mwigisha, uvuze neza.” 40Nuko baherukira aho ntibatinyuka kugira ikindi bamubaza.


text:
Hashize imyaka irenga 2,000 umwana avutse nk’uko byari byarahanuwe n’abahanuzi batandukanye. Uyu munsi isi yose by’umwihariko abemera uyu munsi wa Noheli baracyafata umwanya bakazirina kuvuka k’umucunguzi ari we Yesu Kristo.
Mbere y’uko Yesu avuka, Mesiya, byabanje kuvugwa. Iyo usomye Bibiliya usanga bavuga ko ibijyanye no kuvuka no gupfa kwe byarahanuwe incuro nyinshi bamwe bavuga ko zishobora kuba zri nka 300 mu isezerano rya kera. Bivuze ko Yesu yaje gusohoza ibyahanuwe.
Yesu yavukiye i Betelehemu, abyarwa n’umwari Mariya. Ibi ntabwo byabaye nk’impanuka ahubwo byari byarahanuwe.
1. Byari byarahanuwe ko Mesiya azavukira i Betelehemu
Ariko wowe Betelehemu Efurata, uri mutoya mu bihumbi by’i Buyuda, muri wowe ni ho hazava uzaba umwami wa Isirayeli akansanga, imirambagirire ye ni iy’iteka uhereye kera kose. Mika 5:1
2. Messiya azabyarwa n’umwari
Ibi byahanuwe n’umuhazi Yesaya, wabaye Yerusalemu mu kinyejana cya munani mbere ya Yesu, mu byo yavuze harimo ko azitwa Imanuweli bisobanurwa ngo Imana iri kumwe natwe. Yesaya 7:16 ‘’ Ni cyo kizatuma Uwiteka ubwe ari we uzabihera ikimenyetso. Dore Umwari azasama inda, azabyara umwana w’umuhungu amwite izina Imanweli.’’
Uretse ibi kandi kuva mu gihe cya Adamu akimara gukora icyaha kikamutandukanya n’Imana, kubera ko nubwo umuntu yari ayihemukiye ariko Imana yahise itangiza umushinga wo kumucungura ikongera kwiyunga nawe. Inzira yabonetse yonyine ni ugutanga umwana wayo w’ikinege ariwe Yesu Kristo, kandi henshi byasobanurwaga mu isezerano rya kera ko isi izabona umucunguzi.
Wowe usoma iyi nyandiko nkwifurije kugira Noheli nziza ariko unazirikana ko Yesu yaje ku bwawe. Ntukwiye gukerensa agakiza yakuzaniye, ni wowe watumye aza, ni wowe yashaka, ukwiye kumuhesha icyubahiro ukora ibyo akwifuzaho. Imana iguhe umugisha. Amen.


text:
- umubavu.com
- ikinyarwanda
- english
- french
-
Umunyaturukiya uri gukorera mu Rwanda imirimo y’ubwubatsi ngo akigera mu Rwanda yabengutse umunyarwanda kazi aramurongora ariko kuva akimurongora ntiyongeye gutunga ifaranga kuko atazi aho inyatsi yaturutse usibye kubo ataragitunga ifaranga ngo n’umwana yarabuze.
Nyuma yo kubona ko ntayandi makiriro yafashe icyemezo cyo kutakomeza kurebera maze afata ingamba zo gushaka umushyumba wamusengera akamukiza inyatsi ndetse aka musabira n’umwana.
Kucyumweru gishize nibwo we n’umugore bafashe iyambere maze bashaka aho baba sengera begera kwa Pastor Xavier uyobora Itorero umurage w’abera Silowamu, mu gihe yasengaga yaje kwerekwa abantu bagira inyatsi harimo n’umunyaturukiya.
- Pasiteri Xavier ari gusengera abafite ibibazo bitandukanye
Arimo asengera umugore we umugabo we yaje gutungurwa na kubona yikubise hasi yamuzanye yigenza !
Pasiteri akomeje kumusengera abazimu bari baramuterereje baje kwivuga maze bavuga ko bamuziza kuba yarashakanye n’umuzungu bavuga ko uwabatumya yababwiye ko bakwiye kubabuza gufata kukitwa ifaranga no kutabyara kugeza igihe azareka kubana nawe.
BAYRAM kuri ubu utunze umugore w’umunyarwanda ntiyumvaga ukuntu yabura amafaranga kandi yarahembwaga agatubutse.
- Pasiteri Xavier ari gusengera abafite ibibazo bitandukanye
Inzira yabo yabaye imwe kuko aho batekerezaga ko bakura igisubiza niho bagikuye kuko Pasiteri akirangiza kubasengera bahise batangaza ko Imana ibahaye igisubizo cy’ibyo basengeraga burijoro.
Ntibeshya Grace wari umaze igihe kinga n’amezi 18 atabyara kuri ubu yatahanye ikizere cy’uko agiye gushyira imugongo agaheka nk’abandi babyeyi bose aha kandi yanashimangiye ko bagiye gutunga bagatunganirwa kuko umwanzi wabo bamumenye ari Satani.
Reba uko abadayimoni bamuvagamo
- BAYRAM yahobeye umugore abonye akize amadayimoni bataha bishimye
By Nsengimana Theoneste
- Nubwo abagabo batwima care (batatwitaho) tugera imbere y’Imana ikayiduha !
- Police yarwanye n’indaya iyambika ubusa buriburi mu ruhame abantu barebera
- ADEPR Gatsata : Pasteri nyuma yo kubita ibicucu yaba ari mu mugambi wo kubirukana burundu (Kubatenga)
- Bombori bombori iganisha ku gusenyuka kwa Choral Salemu yubatse amateka akomeye muri ADEPR
- Ubugome bw’agahembe gato kicaye I Roma (ubupapa)
- Rose Muhando ku gitutu cy’abamushinja gukoresha ibiyobyabwenge
- URUSENGERO RWABAGUYEHO UBWO BARI MU MUHANGO WO KWIMIKA MUSENYERI
- Umugore yishe umugabo amuziza ku dahaha kuri Noheli
- Noheli ni umunsi washyizweho na Kiliziya y’i Roma, kimwe mu binyoma byo mu minsi y’imperuka
- Abahakana bakanapfobya Noheli bayijihije barigatana mu gitsina (mu myanya y’ibanga) : reba amafoto
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Biravugwa ko Clement yajyanye na Knowless gupimisha ko ari we se w’umwana koko
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka
- Amwe mu mayeri abanyepolitike bakoresha ngo babashe gutegeka abaturage
- Umugabo yahatiye umugore we kwambara ubusa asanze yoherereza amafoto ye yambaye ubusa abagabo
- Amabanga 12 afasha abanyepolitiki kuba abategetsi bahamye rubanda bakabayoboka bidasanzwe
- Amafoto/Video : Umuhango wo Gutabarizwa k’umwami Kigeli V Ndahindurwa watangiye
- Mukobwa, nubona umuhungu nk’uyu ntazagucike-Soma inkuru
- Ibyabaye kuri iyi ndaya ni agahomamunwa ! somo rikomeye ku zindi ndaya
- Nubwo abagabo batwima care (batatwitaho) tugera imbere y’Imana ikayiduha !
- Rusizi:Menya umusozi w’amateka adasanzwe mu butabera bw’Imana n’ubw’abantu


text:
Kurera umwana wawe bishobora kuba bizima, gusa ni umurirmo ukomeye. Bishobora kugutesha umutwe ariko uzabimenya vuba, muri iki gice ushobora kwiga ibintu byose ukeneye igihe mwungutse umwana mu rugo.
Kuziba kw’imiyoboro y’amarira: Bibaho iyo umwana avutse, afite kamwe cyangwa utuyoboro twose tw’amarira tuzibye, ndetse ibyo bikemuka iyo umwana amaze ibyumweru 2 avutse.
Ibijyanye n’umukondo: Igihe umwana atarakira umukondo, n’impande zose byegeranye zihinduka umuhondo. Bwira rero Muganga agufashe aguha imiti itandukanye.
Niba kandi byanze, tegereza uko iminsi igenda yigira imbere.
Indwara y’umukondo: Uyu ni umwobo muto uza mu mukondo, gusa nyuma y’amezi 12 cyangwa 18 birijyana.
Hamagara umuganga igihe ubonye ibimenyetso, ntuzigere na rimwe ushaka kumwivurira igihe arwaye.
Related Posts by Categories


text:
Rimwe mu matorero akomeye y’ivugabutumwa ya gikristo riherereye mu burengerazuba bw’Ubudage, rinafite abayoboke bagera kuri 2.6 ryatoye itogeko ryemerera abahuje ibitsina gushyigiranwa mu buryo bwemewe. Itorero Rhineland, rifite amaparuwasi 700, riri ku mwanya wa kabiri mu matorero afite abayoboke benshi mu gihugu cy’Ubudage, rikaba ryarahinduye umurongo waryo mu cyumweru gishize.
Christian Today yatangaje iyi nkuru yavuze ko iri torero ryatoye iri tegeko ku bwiganze bwo hejuru, aho umuyoboke waryo agiye kujya yemererwa gushyingiranwa n’uwo bahuje igitsina nta nkomyi. Iyi nkuru ikomeza ivuga ko umupasitori uzumva adashobora kubasezeranya ngo azaba yemerewe kubireka, ariko abifuza gushyingiranwa bagasha undi ubashyingira.
Birababaje kubona abakristo bashishikariye kunyuranya na Bibiliya bagenderaho
Kimwe n’andi matorero yo mu burengerazuba, itorero ryagiye risubira inyuma ku buryo ryatakaje abayoboke bagera kuri Miliyoni kuva mu mwaka w’1975.
Umwe mu baminisitiri witwa Barbara Steffens wo mu ishyaka Green Party yatangaje ko iki ari icyemezo cyo kwishimira, ngo kuko ari uburyo bwiza bwo korohereza abantu bose. Ati ‘’ nishimiye cyane icyo cyemezo, kubera ko kigamije kugera ku ntego y’ugushyingiranwa ku bantu bose, hatitawe ku gitsina.’’
Iri torero niryo ribaye irya mbere mu kwemeza iri tegeko mu Budage, gusa hari makuru avuga ko n’irindi ry’ivugabutumwa ryitwa Berlin-Brandenburg rishobora gukurikira iri mu kwezi kwa kane k’uyu mwaka. Ubudage ni kimwe mu bihugu biha uburenganzira ababana bahuje ibitsina ku rwego rwo hejuru, hamwe n’ighugu cya Espagne ( Esipanye).
Nubwo ibi byose biba, dukwiye kwibuka ko ari bimwe mu byatumye Imana irimbura isi ya mbere. Kubana hagati y’abashakanye Imana yakugennye hagati y’umugabo n’umugore, ibi rero bihabanye n’amahame y’ijambo ry’Imana abakristo bagenderaho, kandi bigamije kurwanya umugambi w’Imana wo kororoka. Imana idutabare, kandi turusheho gusenga.


text:
RWANDA | RUSIZI: BARASABWA KWIRINDA INGESO YO KWIBIKIRA AMAFARANGA MURI ZA MUTAMENWA ZABO
Ibyo ni ibyasabwe n’umuyobozi wa banki nkuru y’URwanda ishami rya Rusizi Mirindi Johnson, ubwo habaga inama yahuje abayobozi batandukanye n’abacuruzi bo mu karere ka Rusizi mumpera z’ikicyumweru cyashize, tariki 16/11/2012 aho ngo bimaze kumenyekana ko abacuruzi bo muri ako karere bivanga munshingano zitabareba kandi zishobora kubazanira ingaruka zitari nziza
Zimwe muri izo ngeso harimo kuba batabitsa amafaranga yose muri za banki ahubwo bakayibikira ubwabo muri za mudasobwa zabo biguriye ziri mumaduka yabo, ikindi kandi abo bacuruzi ngo bihaye umurimo wo kuvunja amafaranga batabifitiye uburenganzira zimwe mumpungenge zigaragara ngo ni ukuba ayo mafaranga yafatwa n’inkongi y’umuriro cg kuba baterwa n’abambuzi n’izindi ngaruka zitandukanye.
Yabasabye kutavanga imirimo yabo ngo bagere aho bakora imirimo itabareba yavuze ko abakeneye kubangikanya imirimo batabibujijwe ariko abasaba kubisabira uburenganzira bakirinda kubikora bihisha
Ibyo byose ngo bigira ingaruka zikomeye kumutungo w’igihugu n’abagituye muri rusange harimo gutakaza agaciro k’ifaranga ry’urwanda kuko banki nkuru y’URwanda itabasha kumenya amafaranga yinjiye kubera abacuruza ayo mafaranga muburyo bwa forode. Ubusanzwe kamembe hakorerwa imirimo y’ubucuruzi bukomeye bwambukiranya imipaka ariko amafaranga yabo akaba ataboneka mu mabanki .


text:
Umuririmbyi mu ndirimbo zihimbaza Imana Aline Gahongayire yujuje imyaka 30 y’amavuko , atangaza ko iyi myaka ariyo ye agiye gukorera Imana kuruta ikindi gihe cyose yabayeho . Ibirori byo kumutungura byabereye mu muhanda wakumiriwemo imodoka “ Car free Zone ” wegereye ibiro by’umujyi wa Kigali .
Ahagana ku isaha ya saa moya z’umugoroba nibwo Aline Gahongayire benshi bahimba utuzina tw’utubyiniriro nka Alga , Aline Hit , Maman Samuella […] yagejejwe imbere ya bagenzi be barimo umuhanzikazi Tonzi n’abandi babanye na Aline mu bikorwa bye bitandukanye nka Ineza Initiative bamuririmbira indirimbo zijyanye n’uyu munsi ndetse anabakatira umutsima w’ibirori ( cake ) , ibirori bikomereza muri M.Peace Plaza ahazwi nko kwa Makuza .
Mu bafashe ijambo harimo umuhanzikazi wabanye na Aline igihe kirekire banaririmbana mu itsinda the Sisters Uwitonze Clementine benshi bamenye ku izina rya Tonzi yagarutse ku buzima bwa Aline Gahongayire , avuga ko ari umugore w’umunyembaraga […].
Tonzi ati :” Aline ikintu muziho kuva nkimubona ni umuntu uza ukumva ibibaraga biraje , ni umuntu ufite impano kandi ni umukire […] Imana yamuhaye ibintu ariko ni umuntu uhora yishimye , wifuriza ibyiza abandi . Aline akunda Imana pe kandi arayubaha , Aline uwamuha amafaranga yatanga . Sinzi ukuntu abigeza kugirango abone abantu babayeho neza , akunda kunezerwa cyane …. n’igifaru kuko nta bunebwe agira . N’ibintu bigaragaza ko afite Imana muri we .Ndamwifuriza kurushaho gukora byinshi kandi Imana ikomeze kumukuza .”
Mu magambo menshi y’urukundo yatangarijwe n’abamuteguriye ibi birori ( inshuti ze zitandukanye ) , Aline yasabwe gukomeza kubera benshi ikitegererezo nkuko yabitangiye .
Umwe mu batojwe na Aline umuco wo gushima ibyiza bikorwa n’abandi yavuze ko Aline ariwe muntu wa mbere wamubwiye ko akwiye kujya yishimira ibyiza abandi bakora kandi akabimenyesha n’abandi .
Mu magambo ye yagize ati :” Aline twahuriye mu bintu njyewe mu bitekerezo nziko duhanganye , arampamagara angira inama zuko nakora ibintu byanjye kandi narabikoze bigenda neza . Ndamushimira ko yanyigishije kubwira abantu ko mbakunda nkanakunda ibyo bakora , kugeza uyu munsi mperutse kubaha ubuhamya bw’umuntu wari waranyambuye ibihumbi umunani by’amadorali ariko maze kumubwira ko mukunda ntifuza kumutakaza bitewe nibyo satani yamushutse akanyambura , nahise mbona mu gitondo anyishyuye ibihumbi bine nyamara uko namwishyuzaga yambwiraga ko ndi igicucu , nta naho ntareze ariko byabaga iby’ubusa . Nicyo kintu gikuru maze kumwigiraho kandi ndizera ko hari n’ibindi abandi bamwigiyeho .
Aline Gahongayire mu ijambo rye yashimiye inshuti ze abikuye ku mutima , asobanura ubuzima bwe na buri wese waruraho , avuga ko ku myaka 30 yujuje aribwo agiye gutangira gukorera Imana kuruta indi minsi yabayeho .
Ati :” Ku myaka yanjye rero ntangiye gukorera Imana , niyo mpamvu nitwa ‘ a new woman ‘ . Ntabwo nkiri wa mugore wa cyera ahubwo ndi umugore mushyashya . Hari umugore waruhari w’amateka … Kuva uyu munsi rero nkuko mubibona ndi umugore mwiza ufite Imana , utari igisenzegeri , nukuri ibitwenge byanjye ntago biri hano hanze ahubwo bindi ku mutima . Imana irankirigita nkabibona , rero ndatangiye gukorera Imana [ … ] ntabwo ntangiye itorero ( church ) mumbabarire ariko ntangiye gukorera Imana kuruta uko nigeze nyikorera .
Ibirori by’isabukuru ya Aline Gahongayire byarimo ababyeyi , abagabo , abasore n’inkumi byarangiye ahagana mu masaha ya saa yine z’ijoro .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rene Hubert
32,580 total views, 6 views today


text:
ven.
03
févr.
2012
ISOMO RYA MBERE
Igitabo cya mbere cy’Abami (1 Bami 11, 29-32; 12, 19)
Ku ngoma y’umwami Salomoni, Yerobowamu yari umutware w’abanyamirimo mu muryango wa Efurayimu n’uwa Manase. 11,29Igihe Yerobowamu yari avuye i Yeruzalemu, umuhanuzi Ahiya w’i Silo yamusanze mu nzira ; bombi bari bonyine ku gasozi, Ahiya viteye igishura gishya. 30 Ahiya yiyambura cya gishura gishya yari yambaye, agicamo ibitambaro cumi na bibiri. 31 Hanyuma abwira Yerobowamu ati « Fata ibitambaro cumi, kuko Uhoraho, Imana ya Israheli yavuze ati “Dore ngiye kunyaga Salomoni Ubwami mbuguhemo imiryango cumi. 32N’umuryango umwe azasigarana bizaba bitewe n’uko nzaba ngiriye umugaragu wanjye Dawudi, n’umurwa wa Yeruzalemu nitoranyirije mu miryango yose ya lsraheli.” » 12,19lsraheli yose igandira ityo inzu ya Dawudi kugeza n’ ubu.
ZABURI (Zab 81 (80), 10-11ab, 12-13, 14-15 )
Inyik/ Dutege amatwi ijwi ry’Uhoraho, Imana yacu.
« lwawe ntibakabe imana yindi ,
ntugapfukamire imana y’inyamahanga!
Ndi Uhoraho, Imana yawe,
yakuvanye mu gihugu cya Misiri.
« Nyamara umuryango wanjye ntlwumvise ijwi ryanjye,
kandi Israheli ntiyanyumvira ;
nuko mbarekera ubugundire bw’umutima wabo,
ngo bikurikirire ibyifuzo byabo.
« Iyaba ariko umuryango wanjye wanyumvaga!
Iyaba lsraheli yagenderaga mu nzira zanjye,
mu kanya gato nakubita abanzi bayo,
ngacyamurira ikiganzakubayirwanya! »
IBANGONDIRIMBO RIBANZIRlZA IVANJILI (Zab 51 (50). 17)
Alleluya Alleluya.
Nyagasani, bumbura Umunwa wanjye,
maze akanwa kanjye gatangaze ibisingizo byawe.
Alleluya
IVANJILI
+ Mariko (Mk 7,31-37)
Muri icyo gihe, 31Yezu ava mu gihugu cya Tiri yambukiranya igihugu cya Sidoni, agaruka ku nyanja ya Galileya yerekeje kuri Dekapoli. 32Nuko bamuzanira igipfamatwi kidedemanga, baramwinginga ngo amuramburireho ibiganza. 33 Amuvana muri rubanda, amujyana ahitaruye, ashyira intoki ze mu matwi ye, nuko acira amacandwe ayamukoza ku rurimi. 34Hanyuma yubura amaso ayerekeje ku ijuru, asuhuza umutima ati «Efata», bikavuga ngo«Zibuka». 35Ako kanya amatwi arazibuka, n'ururimi rwe ruragobodoka maze atangira kuvuga neza. 36Maze Yezu abihanangiriza kutagira uwo babibwira, nyamara uko abihanangiriza akaba ari ko barushaho kubyamamaza. 37Bagatangara cyane bakavuga bati " Byose yabikoze neza ; atuma ibipfamatwi byumva n'ibiragi bivuga. »


text:
Mu kumvisha abayobozi ko bakwiye
gukora ibiri mu nyungu z’abaturage aho kwita ku nyungu zabo bwite,
Perezida Kagame yatanze impanuro zisa n’iziri muri Bibiliya.
Nk’uko byanditse mu gitabo cy’Intumwa
Mariko igice cya 8 umurongo wa 18, Yesu yabwiye intumwa ze ko zifite
amaso ariko ko zitabona, kandi ko zifite amatwi ariko zikaba zitumva.
Aya magambo yayavuze nyuma yo kuzibwira ko zigomba kwirinda imitsima
y’Abafilisitiya, zigasa n’izidasobanukiwe icyo ashaka kuvuga.
Perezida Kagame yavugiye amagambo ajya
gusa n’aya mu Ngoro y’Inteko Ishinga Amategeko, nyuma y’amatora ya
Perezida na Visi-Perezida wa Sena, kuri uyu wa 14 Ukwakira 2014.
Yagize ati, "Buri munsi tubona ingero
zabyo [ibibazo igihugu gihura nabyo] ariko abantu benshi bafite amaso
ntibabona bafite amatwi ntibumva. Iyo umuyobozi ufite amaso ntubone
ukagira amatwi ntiwumve igihugu kigira ibibazo nk’ibyo tuzi mu mateka
yacu.”
Umukuru w’u Rwanda yamaze iminota
igera kuri 12 avuga ko abayobozi bagomba kuzirikana ko babereyeho
gukorera Abanyarwanda mu nyungu rusange, bakirinda kuba ibikoresho
by’abashaka kugera ku nyungu zabo bwite.
Umukuru w’Igihugu yavuze ko gukomeza gukorera inyungu z’amahanga amaherezo bigusha igihugu mu bukene n’umwiryane.
Yagize ati, "Abandi baba bashaka
kugera aho bashaka kugera, bakagukoresha bakakugeza aho ibyo wibwira
biri mu nyungu zawe bwite iz’igihugu ukorera zigahomberamo. Ni bangahe
birirwa babwirwa ko ari ibitangaza banyuranije n’ibyo igihugu cyifuza
bakabafasha bakabageza ku byo bifuza ukumva ko uri igitangaza. Iyo
babikora ntabwo bakorera inyungu zawe cyangwa iz’Abanyarwanda barakorera
inyungu zabo, baraguhindura isuka ibahingira.”
Perezida Kagame yanenze kandi
abayobozi basa n’abadasobanukiwe inshingano bahawe zo gukorera
abaturage, usanga bakoresha imyanya yabo y’ubuyobozi mu nyungu zabo
bwite, bityo bagatuma igihugu kitagera ku ntego cyihaye.
Yagize ati "Gutora Perezida wa Sena
byibutsa uburemere n’inshingano umuyobozi aba afite kandi agomba
kubahiriza mu nyungu rusange kurusha ize bwite. Abantu basanzwe iyo
bumvishe ubuyobozi bumva ikuzo bakumva inyungu ze zimureba nk’umuyobozi
akibagirwa aho ava n’aho ajya, akibagirwa ikimushyize muri uwo mwanya,
akibagirwa ko ikimushyize muri uwo mwanya ari ugukorera inyungu ku buryo
budasubirwaho z’abanyarwanda.”
Yakomeje agira ati, "Ntabwo ari
ukwikorera, cyangwa ikuzo cyangwa umutungo ngo yibone, arebe abo bava
inda imwe, umuryango we n’inshuti yarangiza akarekera aho. Ntabwo ariko
ubuyobozi bumeze.”
Perezida Kagame yavuze ko abayobozi
b’u Rwanda bagomba guharanira ko inzego zose z’igihugu cy’u Rwanda
zuzuzanya, imbaraga zigashyirwa hamwe kugira ngo igihugu cyunguke
kurusha umuntu umwe cyangwa urwego rumwe.
Perezida Kagame yakomeje kwiyama abantu bafite umutima wo gushyira imbere inyungu zabo.
Ubwo yatangizaga umwaka w’Ubucamanza 2013/2014 yasabye ubutabera gukurikirana abigwizaho umutungo w’abaturage.


text:
Tonzi yakuranye impano yo kuririmba aho yatangiye akiri umwana muto cyane ahagarikwa ku meza kugira ngo abantu bamubone. Impano yaje kwaguka ajya mu makorali atandukanye, mu mwaka wa 2004 atangira umuziki ku giti cye.
Ni umwe mu bahanzi b’igitsinagore baririmba indirimbo zihimbaza Imana umaze kwagura umwuga we mu buryo bukomeye.
Kuba Tonzi yarakuriye mu muryango usenga byaramufashije cyane kuko ntiyigeze ateshuka ngo ate umurongo wa gikristu yatojwe kuko kuva mu bwana yakuranye inzozi zo kuba umuhanzi ukomeye w’indirimbo z’Imana.
Yavuze ko abahanzi baririmba indirimbo zihimbaza Imana bakwiye guhembwa na Kiliziya cyangwa itorero bakorera kuko ngo ‘hejuru y’uko ari umuhanzi uririmbira Imana na we agira ubuzima busanzwe abamo kandi bukenera ubushobozi bw’amafaranga kugira ngo abeho’.
Ati “Ijambo ry’Imana riravuga ngo muzane imigabane ya kimwe mu icumi mu nzu yanjye kugira ngo habemo ibyo kurya, ibyo kurya bije mu nzu y’Imana ubundi ni ukuvuga ngo umwana mu rugo ntakwiye kwicwa n’inzara. Mu nzu y’Imana rero habamo abantu, ntabwo habamo intebe , mu nzu y’Imana ni wa muryango wa gikirisitu hanyuma Imana igashyiraho umushumba nk’umubyeyi.”
Yongeyeho ati “Sinzi niba ari uku mu rusengero bimeze, bya byo kurya umushumba akabigabanya abana uko bingana, niba atanafite ubushobozi akabibwira abana […] kuko mu rusengero baratura buri munsi. Ariko tumenye ngo mu muryango wacu wenda ntibyinjira neza ariko twese tubeho.”
“Hari nk’ahantu bakubwira ngo ko utakiboneka, mfite bwa buzima bwa buri munsi, hari ukuri kuzwi, nyir’inzu nkodesha araza akambwira ati ‘ko utishyura’.”
Tonzi uri mu bahanzi b’igitsinagore bakunzwe muri iki gihe yavuze ko hari abaririmbyi b’indirimbo zihimbaza Imana bakorera insengero nk’akazi gahoraho ariko ntibahabwe umugabane ku mature yinjira , ibintu asanga bibangamye cyane.
Ati “Icyo kibazo kibaho njyewe ndabivugisha ukuri, ni hahandi tugonganira usanga n’abantu benshi bambura abandi. Ndaza nkakuguza amafaranga kuko mba nje nk’umukirisitu ukayampa ejo nkayabura[….]niba ndi umukozi uhoraho mu itorero nkwiye guhembwa.”
Yongeraho ati “Ntekereza ko kuba ahantu uri umutwaro nta n’ubwo umuntu yakumva Imana usenga. Ntekereza ko mu nzu y’Imana hakagombye kuba hari ubutunzi cyane kurusha no hanze.”
Mu kiganiro na Radio Rwanda Tonzi yabajijwe niba koko asanga ari ngombwa ko umuhanzi mu itorero ahabwa ku mature yinjira, yasubije ati “Cyane rwose kuko turi abana mu rugo!”


text:
Umukobwa wa Billy Graham ( Billy Graham ni umukambwe w’imyaka 97, akaba umuvugabutumwa mpuzamahanga umwe mu bagaragaje impinduka zikomeye muri iki kinyejana kubera gukoreshwa n’Imana), Anne Graham Lotz yavuze ko Imana irimo gutera umugongo igihugu cyabo cya Leta zunze ubumwe za Amerika, kubera kuba indiri y’ibyaha no gushyigikira amategeko ahabanye n’ubushake bw’Imana no kurwanya umugambi wayo arimo nko gushyingira ababana bahuje ibitsina.
Mu kiganiro na The Christian Post Lotz yatangaje mu magambo yeruye, atarya iminwa ku bijyanye n’icyo yita uruhare rwa Amerika nk’igihugu cy’igihangange gikataje mu gushyigikira ko ibyaha bikomeye bishinga imizi. Yavuze ko nta kabuza Amerika ifitanye urubanza n’Imana kuko irimo kuzamura ab’urungano bahabanye n’umugambi w’Imana kuko ibigisha ibihabanye n’amahame y’ijambo ryayo. Akavuga ko ibi biri mu bizatuma Imana irushaho gutera umugongo iki gihugu. Ati ‘’ Imana irimo gutera umugongo Amerika, yarabivuze, ibisubiramo, irongera irabivuga nk’uko ijambo ryayo rigira riti ‘’ Nimunta, nanjye nzabata.’’
Anne Graham Lotz washinze umuryango w’ivugabutumwa witwa AnGeL Ministries, akaba n’umuyobozi mushya w’ikitwa National Day of Prayer ishinzwe gutegura amasengesho yo gusengera igihugu, yanagarutse ku buzima bwa se, avuga ko yari akwiye kubera benshi ikitegererezo nubwo ageze aho ashaje ariko ubwonko bwe bukiri buzima kubera kubaha Imana. Ati ‘’Nubwo atakiva ku gisasiro, intebe ye ikaba ifite amapine ariko ubwonko bwe buracyari buzima nubwo wenda butakwihuta nk’uko byahoze.’’
Mu ijambo rye yagezaga ku bapasiteri batandukanye, yabasabye kuba umusemburo w’ibyiza no guharanira ukuri kw’ijambo ry’Imana. Aha yatangaga urugero k’umubyeyi avuga ko atekereza ko Imana ifite impamvu ikimuhaye ubuzima, kuko yabaye umuntu wo kwizerwa, kandi agifite umutima w’ubutumwa bwiza, ukibabazwa n’abarimbuka kandi akabasengera. Ati ‘’ ibi bikwiye kubabera urugero mugasigasira umurimo w’Imana yabahamagariye.’’
Bamwe mu bakozi b’Imana batandukanye hirya no hino ku isi bakunze gushyira Amerika, nk’igihugu cy’igihangange kuba ikiraro satani yambukiraho yinjiza amahame ye agamije kurwanya Imana. Abavuga ibi babishingira ku kuba iki gihugu gikataza mu gutora amategeko ahabanye n’ijambo ry’Imana, arimo nko gukuramo inda, gushyingira abahuje ibitsina ndetse n’andi nkayo kitwaje ibyo kita kudahutaza uburenganzira bwa muntu. Ibi kandi ntibigarukira muri Amerika kuko kinakoresha uko gishoboye kitwaje kuba kivuga rikijyana ku isi mu kigakwirakwiza iyi myumvire, yewe n’igihugu kitandukanije nabyo kigasabwa kubyitondera cyane iyo kihategereje inkunga.


text:
Kuri iki cyumweru tariki ya 03/02/2013, mu karere ka Nyamagabe hakozwe urugendo rureshya n’ibirometero bisaga 10 n’amaguru mu rwego rwo gukora siporo hagamijwe kubaka amahoro, uru rugendo rukaba rwitabiriwe n’abantu bakabakaba 100 b’ingeri zitandukanye.
Uru rugendo rwakorewe kuva mu Gasarenda mu murenge wa Tare kugera ku Kitabi mu murenge wa Kitabi rwari rufite insanganyamatsiko igira iti: “kubaka amahoro, binyuze mu kubaka umubiri hagamijwe kubaka igihugu”.
Tuvugana na Kabanda Jean Claude, umunyamabanga nshingwabikorwa w’umurenge wa Kitabi ari naho iki gitekerezo cyaturutse, yadutangarije ko bakigize mu rwego rwo gushimangira amahoro mu murenge wa Kitabi ndetse n’indi mirenge bituranye, bakiyambaza siporo nk’igikorwa gihuza abantu benshi ndetse gikundwa, ngo bifashe izindi nzira zisanzwe zifashishwa mu kwimakaza amahoro mu baturage.
Kabanda yagize ati: “Iki gikorwa tujya kugitegura twari tugamije gushaka uburyo bwo gutsimbakaza amahoro mu murenge wa Kitabi n’indi mirenge twegeranye, n’ubwo bica mu buryo bwinshi cyane turavuga tuti reka tubinyuze no muri siporo kuko ni igikorwa abantu benshi bakunda.”
Siporo ngo ni umwanya wo gusabana abantu batitaye kubo bari kumwe abo aribo, ahubwo ukaba ubafata nk’abavandimwe bityo amahoro agaturuka muri ubwo busabane.
Mu gihe u Rwanda ruri mu nzira yo kubaka amahoro nyuma ya jenoside yakorewe abatutsi muri mata 1994, siporo yafasha mu kubaka ubumwe n’urukundo mu banyarwanda, ndetse ikanafasha umubiri guhangana n’umuze bityo umuntu akabasha guteza imbere igihugu, nk’uko umuyobozi w’akarere wungirije ushinzwe imari, ubukungu n’iterambere mu karere ka Nyamagabe, Mukarwego Umuhoza Immaculée yabitangaje.
“Siporo ni kimwe mu bintu bituma umubiri wacu ukora neza, ikindi ni uko iyo dukora siporo ntabwo ureba ngo urayikorana nande. Abo mukorana siporo nibo bavandimwe bawe, nibo mujya inama, amahoro rero ni aho aturuka. Iyo turi kumwe aha tuba twubaka ya mahoro, bwa bumwe, kwa kubana neza, rwa rukundo mubo tubana”, Mukarwego.
Umunyamabanga nshingwabikorwa w’umurenge wa Kitabi avuga ko kwimakaza amahoro byaca mu nzira nyinshi harimo na siporo, ariko agasaba abantu ngo mu gihe bahuriye muri siporo bakagirana ubusabane bage bazirikana ko kubana neza no kubahana aribyo igihugu kibasaba.
Nyuma y’iyi siporo hakurikiyeho gusabana no kuganira, ndetse n’abafana b’ikipe y’amagaju bo mu murenge wa Kitabi baboneraho umwanya wo gusabana no kumenyana nayo kuko yari yitabiriye iyi siporo.